Francisco Sagarzazu, falangista, ustela eta lapurra – abotsanitz.eus\n13 abuztua, 2021 Albisteak / Politika\n2021eko abuztuaren 12ko ez-ohiko osoko bilkurako hirugarren puntuan, bi diktaduretan alkate izandako Francisco Sagarzazuren oinordekoek Hondarribiko Udalari eskainitako dohaintza aztertu da.\nAbotsanitz Udal Taldearen hizketaldia eta idazkariari eginiko interpelazioaren erantzuna entzun eta gero, alkateak gai-zerrendako puntu hori erretiratu behar izan du. Izan ere, Sagarzazu familiak dohaintzan eman nahi zituen objektu gehienak izatez udalarenak dira, bere garaian Sagarzazuk bidegabeko jabetzez lortutakoak.\nJarraian, Abotsanitzen zinegotzi Aitzol Arroyo Tumasek irakurritako testua:\n‘Francisco Sagarzazu Sagarzazu jaunaren ondorengoen ondasunen dohaintza onartzeko proposamena.’ Hitzez hitz, hau da abuztuko ezohiko osoko bilkuraren gai-zerrendako hirugarren puntuan eztabaidatzen ari garena. Baina ezin dugu honetaz eztabaidatu, aipatutako ondasun horien jatorria eta Francisco Sagarzazu Sagarzazu nor zen azaldu gabe.\nFrancisco Sagarzazu, falangista\nFrancisco Sagarzazu Sagarzazu Hondarribiko alkate izan zen 1925etik 1929ra, eta 1942tik 1958ra. Primo de Riveraren diktaduran lehenik, eta Francorenean ondoren.\n1936ko irailean faxistek Hondarribia okupatu zutenean, korporazio berria osatu zuten, Angel Aseginolaza buru zutela. Bertan Gobernazio azpi-batzordeko buru izan zen Francisco Sagarzazu. Udaletxean Francisco Franco diktadorearen koadro bat jartzea izan zen bere lehen erabakietako bat.\n1938an Falange Españolako Prentsa eta Propaganda arduraduna izan zen.\n1939ko irailean Hondarribiko Batzorde Kudeatzaileko (edo Comisión Gestora-ko) zinegotzi izendatu zuten frankistek. Bi urte geroago, 1941eko abuztuan, bigarrenez izendatu zuten Hondarribiko alkate, beste behin diktadura batean. 1958 urtera arte jarraituko zuen karguan.\n1940ko hamarkadako zenbait argazkitan militarrez jantzita azaltzen zaigu, militarra ez zen arren, soinean Falangeko geziak eta uztarria daramatzala, eta eskua altxatuta agur frankista eginez.\nFrancisco Sagarzazu (barrez dagoena), Falangeren gezi eta uztarriak soinean dituela\nLaburbilduz, Primo de Riveraren diktaduran alkate izan zen, ondoren zinegotzi Bigarren Errepublikan (osoko bilkuretara agertzen ez zen arren) eta, bukatzeko, alkate Frankismoan. Beste edozein ideologiakoa balitz, 1936ko Gerra eta gero erbesteratua, atxilotua edota, kasurik okerrenean, fusilatuta izango zen. Baina falangista eta diktaduraren aldekoa zenez, ez zuen halakorik pairatu.\nFrancisco Sagarzazu, ustela\nBere lehen agintaldian Hondarribia kiebra jota utzi zuen Sagarzazuk. Espainiako Bigarren Errepublika iristearekin batera, 1931n, udal-ogasunen txosten ekonomikoak egin ziren udalerri guztietan. Hondarribikoak azalarazi zuen Francisco Sagarzazuren agintaldian, 1925 eta 1929 artean, Hondarribiko Udalak 2.000.000 pezetako zorra pilatu zuela. Gaur egunera ekarrita, 150 milioi eurotik gorako zorra litzateke.\nHala dio 1931ko udal-ogasuneko txostenak:\nSituación económica de verdadera quiebra. Fuenterrabía es quizá la ciudad más castigada de toda España por los viciosos procedimientos de la administración municipal de la Dictadura (de Primo de Rivera).\n1932ko osoko bilkura batean, Sagarzazuren alkate-soldatari buruzko udal erabakia legearen kontrakotzat jotzeko mozioa aurkeztu zuten hainbat zinegotzik. Izan ere, Udal Estatutuaren arabera bakarrik 500.000 pezetako aurrekontua baino gehiagoko udaletako alkateek jaso zezaketen soldata, betiere aurrekontuaren %1 gainditu gabe. Eta Hondarribia, Sagarzazuren agintaldian, ez zen 500.000 pezetako aurrekontura iristen (375.000 pezetakoa zuen, 1929an), eta Sagarzazuren soldata 24.500 pezetakoa zen, hau da, aurrekontuaren %6,53koa. Gaur egunera ekarrita, 1,5 milioi euroko soldata.\nJatorri apalekoa izan arren, Primo de Riveraren Diktaduran asko aberastu zen Francisco Sagarzazu, hiriko aberatsenetakoa izateraino; Contribucion territorial y pecuaria delakoan gehien ordaintzen zuen 7. hiritarra zen garai horretarako. Bigarren Errepublikan jasotako datuen arabera, honako ondasunak zituen bere lehen agintaldia eta gero: Kale Nagusiko 3. eraikina, Denda Kaleko 15.a, Puntalean hiru lurzoru (horietako batean etxe bat eraikitzen ari zela), San Antonio villa Akartegin, Ibaiondo etxea Kostan, Domingotxoenea baserria, hilerriarekin mugakideak ziren hainbat lurzoru…\nFrancisco Sagarzazuren anaiak, Claudio Sagarzazuk, Sociedad Progreso de Fuenterrabia (SPF) enpresa sortu zuen 1928an, zeinetan alkateak 2.000 akzio izan zituen. Sagarzazuren lehen agintaldian, obra publikoen monopolioa zuen SPFk eta Hondarribiko Udalak hainbat lurzoru publiko eta obra faraoniko esleitu zizkion: Puntaleko orubeak, 3,5 milioi metro karratu Jaizkibelen… Higer aldean kanposantu berria egiteko agindua ere jaso zuen enpresak. Azkenean ez zen proiektua burutu, baina 200.000 pezetako gastua eragin zion udalari. SPF enpresako hainbat kidek kartzelan bukatu zuten, iruzurra eta diru publikoak bidegabe erabiltzeagatik, baina Sagarzazu anaiak libre atera ziren.\nFrancisco Sagarzazu, lapurra\nSagarzazuren lehen agintaldiaren amaieran, Hondarribiko Udalak Hiriko seme kuttun izendatu zuen, 1929ko abuztuan, oraindik alkate zela. Hori bakarrik ez, seme kuttun berriaren erretrato bat egitea ere erabaki zuen Udalak, eta Bernardino Bienabe Artia artista irundarrari eskatu zitzaion:\nSesión de Ayuntamiento de 31 de agosto de 1929: Acuerda nombrar Hijo Predilecto de esta Ciudad a D. Francisco Sagarzazu Sagarzazu en reconocimiento a su labor de engrandecimiento de la Ciudad y su labor como Alcalde de la misma… y que se coloque en el salón de actos de la casa consistorial un retrato del mismo.\nHandik hiru urtera, 1932ko iraileko osoko bilkuran, Bigarren Errepublikan, koadro hori hizpide izan zuten:\nPunto quinto: Se dio lectura a la siguiente moción: Los Concejales que suscriben, han tenido ocasión de comprobar que con fecha 18 de febrero de 1930 se pagó por la Tesorería Municipal de este Exmo. Ayuntamiento, según Libramiento nº 98 autorizado por el Alcalde en aquel entonces Don Francisco Sagarzazu, cuyo justificante aparece archivado, la cantidad de MIL PESETAS, a cuenta del importe de un cuadro al óleo, del propio señor Sagarzazu, encargado en virtud de acuerdo del Ayuntamiento de la Dictadura de fecha 24 de Agosto de 1929, para que fuese colocado en el salón de Sesiones, en premio a la distinción y recompensa a que se había hecho acreedor dicho señor por su gestión y provechosa labor en pro del pueblo de Fuenterrabía. No apareciendo colocado, e ignorando los que suscriben, el paradero del mismo, después de dos años y medio que han transcurrido, pues sólo hay constancia de que salieron de las arcas municipales las citadas MIL PESETAS, proponen que, en la forma que proceda, se averigue lo ocurrido, por entender es de justicia que el Ayuntamiento conozca la inversión dada a los fondos del Erario, exiguiendo las responsabilidades que el caso merezca. Fuenterrabía, 15 de Septiembre de 1932. Enrique Berrotaran – Floro Izaguirre – Manuel Canoura.\nPor unanimidad se acuerda aprobar la moción procedente y pasar oficio al Sr. Bienabe en cumplimiento de dicho acuerdo.\nHara non, ia 90 urte geroago, Sagarzazuren oinordekoen etxean agertu zaigula Hondarribiko Udalaren enkarguz eginiko artelan hori. Eta Udalari dohaintzan eman nahi diote, Udalarenak diren beste hainbat dokumenturekin batera. Eta gainera, baldintza bat jartzen dute bidegabeko jabetze bidez lortutakoak itzultzeko: dohaintza egin izan dutela jasota geratu dadila.\nAbotsanitzek argi du nor izan zen Francisco Sagarzazu: Hondarribiaren alde ezer gutxi egin eta Udala bere interes partikularren mesederako erabili zuen alkate falangista, ustela, eta lapurra.\nOrain ia 90 urte areto honetan aho batez onartu zutena berretsi nahi dugu gaur: Herriari itzuli herriarena dena!\nFrancisco Sagarzazu, falangista, corrupto y ladrón


Lurraren nukleoaren anisotropia argituta - Elhuyar Aldizkaria\nHasiera » Albisteak » Lurraren nukleoaren anisotropia argituta\nLurraren nukleoaren anisotropia argituta\nLurraren nukleoan dagoen burdinaren egitura nolakoa den argitu du Uppsala Unibertsitateko talde batek. Burdina da nukleoaren osagai nagusia, eta, duen egituraren ondorioz, nukleoak portaera anisotropikoa du. Hau da, zein norabide hartzen den kontuan, propietate batzuk edo beste batzuk ditu. Adibidez, nukleoa zeharkatzen duten soinu-uhinak edo uhin sismikoak % 3-4 azkarrago pasatzen dira ipar-hego norabidean doazenean ekuatorearekiko paraleloan doazenean baino.\nTalde suediarrak proposatu du burdinak gorputzean zentratutako kubo-egitura duela; hau da, kubo bakoitzaren erpinetan burdin-atomo bana jartzen da, eta kubo bakoitzaren erdian beste atomo bat kokatzen da. Kuboen orientazioa ere berezia da: kuboaren diagonala Lurraren errotazio-ardatzarekiko paraleloa da.\nMolekulen dinamikaren simulazioen bidez frogatu dute egitura eta orientazio horiek posible egiten dutela neurtu dutena bezalako anisotropia gertatzea.\nEz zen horrelakorik gertatzen orain arte ematen zuten azalpenarekin. Azalpen horren arabera, burdinak hexagono-itxurako kristalak eratzen zituen, eta kristal horiek orientazio jakin bat hartzen zuten. Baina azalpen horrek arazo bat zuen: Lurraren nukleoan dauden presio- eta tenperatura-kondizioetan, burdin-hexagonoek oso portaera isotropikoa dute.


The Boys of Barr na Sráide - Wikipedia, entziklopedia askea.\nThe Boys of Barr na Sráide (euskaraz Barr na Sráideko Mutilak) Irlandako abesti herrikoi bat da. Abesti honen hitzak Sigerson Clifford (1913–1985) olerkariak idatzi zituen. Abestiaren izenburuak Kerry konderriko Cahersiveen udalerriko kale bati aipamen egiten dio, izan ere, Barr na Sráide irlanderaz Goenkale esan nahi du, literalki "goiko kalea". Clifford jaiotzez Cork hirikoa izan arren, gurasoak Kerry konderriak zituen.\nOlerkiak olerkariaren haurtzaroa eta bere lagunei buruz mintzatzen da, bai eta Irlandako Independentzia Gerra eta Black and Tans britainiar indar paralimitarrei buruz ere.\n1950eko hamarkadan Seán Ó Síocháin abeslariak RTÉ Radio irratiko The Balladmakers Saturday Night irratsaioan lehenbiziko aldiz jendaurrean abestu zuen, 1970ko hamarkadan Christy Moore abeslariak herrialde osoan ezagun bilakatuarazi zuelarik.\nThe Boys of Barr na Sráide abestiaren Christy Moore musikariaren bertsioa entzungai. Youtube.com (Ingelesez)\nAnnmarie O'Riordan abeslariaren bertsioa entzungai. Youtube.com (Ingelesez)\nDanu musika taldearen bertsioa entzungai. Youtube.com (Ingelesez)


11 maiatza, 2015 1+1, Iritzia 1342\nAgian Einsteinek denbora laugarren dimentsioa zela frogatu berritan argi izango zuten denboran, beste dimentsiotan ez bezala aurrera eta atzera joaterik ez zela izango. Baina gaur egun behintzat, hori ezin onartu dabil jendea (emakumeak gehienbat) termodinamikaren legeei ixkin egin nahian. Estetika zentruetara joan besterik ez dago adibidez, norberaren aurpegia 20 urte gaztetzeko! Nahiz eta dena esan behar bada, batzuetan emaitzak denbora bidaia baino, hurruneko unibertso batetatik itzulitakoaren itxura handiagoa izan.\nEmakumeen kanpo itxuran soilik eta obsesiboki arreta jartzen duen gizarte baten emaitzarik krudelenetakoa batzuen ustez. Emakumeek beraien gorputz eta diruarekin askatasun osoz nahi dutena egin dezaketenaren adibide besteentzat (Ipar Amerikako Estatu Batuetan batez ere. Mexikon ez, bestean). Adibide zerrenda luzera Uma Thurman ere ia gehitu genuen Mikel, azkenean berea makilaia kontua besterik ez zela izan aitortu zuen arte. Aldaketa iragankorra alegia, Photoshop analogikoa. Hura lasaitua e Mikel?\nEmakumeak jarri dituzu zure hausnarketaren xedean Jon, baina onartuko dizut hala irakurtzean ez naizela eroso sentitu zuren planteamenduarekin. Emakumeena baino gizartearen arazo oso larri baten aurrean gaudela iruditzen zait eta emakumeek (beste hainbat gauza bezalaxe) gu baino gehiago pairatzen dutela uste dut. Ez dut uste emakume horiek beraien erabakiz hartzen dutenik presio gogor hori bizkar gainean eta bai ordea, gizarte osoak (emakume zein gizonezkoek) modu aukeratuan jartzen duela labana emakumeen txitxi zein zimurretan eta ez gizonezkoenetan.\n« Hau ez da Nepali buruzko artikulua


Osatze feminista: elkar sendatzeko tresna | pikara magazine\nOsatze feminista: elkar sendatzeko tresna Participa\nBorroka bizi onez borborka, osatze feministak, sendatzeko\nMiren Aranguren Etxarte, Bilgune Feministako kidea\nGutxi batzuek jakingo dute zer esan nahi duen osatze feministak; izan ere, azken bi urteotan Euskal Herriko Bilgune Feministak (EHBF) plazaratu dugun behar berria da: zapalkuntza sistemek sortzen dituzten minetan arreta jartzeko ariketa.\nGorputza dugu lehenengo lurraldea baina ez da territorio librea. Bertan jaio eta hiltzen gara eta gure bizipenak, sentsazioak edo bizi gertaerak gure gorputzaren memorian barneratzen dira. Horregatik, askatu beharreko materia dela uste dugu. Askotariko zapalkuntza sistemek, urteetan, gure soinean, komunitatean eta herrian eragin zuzena izan dute; samin, zauri eta orban ugari sortu dizkigute eta, horiekiko guztiekiko, ez dugu taldean lanik egin.\nOndoez fisiko zein mentalak medikuntza ofizialean sendatzeko hautua egiten dugu. Norbera da, gaixorik sentitzen denean, sendagilearengana joaten dena eta bere erara konpontzen saiatzen dena. Bakoitzak bere kasa egiten du bidea: izan ofiziala eta publikoa; izan alternatiboa eta pribatua. Azken hori asko zabaltzen ari da garaiotan: non-nahi ditugu sendabide berriak proposatzen dituzten iragarkiak; gero eta jende gehiagok erosten du belar dendetan; Bach loreak, yoga, Chi Kung, kinesologia edota reiki hitzak bolo-bolo dabiltza. Guk geuk bakarrik bilatzen dugu bidea eta gure poltsikotik ordaindu.\nHorregatik, eta sendatzeko bitartekoak taldeka elkarbanatzeak indar handia dutela sinesten dugulako, uste dugu elkarteen baitan pertsonon zaintzak ildo estrategikoa izan behar duela. Ez dugu ukatzen norberaren ibilbidea baina osatzearen kemena biderkatu daitekeela iritzi dugu. Sinisten dugu dena taldean egitea errazagoa dela, baita sendatzeko bideak topatzea ere. Ni osatzean zu osa zaitezke, eta alderantziz; zu osatzean gu osa gaitezke.\nEHBF botika berri bilakatu nahi dute. Dena dela, argi utzi nahi dugu 15 urteetan bilgunearen baitan zaintzak izan duen garrantziari jarraiki egin nahi dugula: zaintza kokatu nahi dugu gure militantzia ereduaren nahiz amesten dugun herri antolaketaren erdigunean. Patriarkatuak lana sexuaren arabera banatu du eta eremu publikoa eta pribatua erabat autonomoak direla sinestarazi digu.. Bizirauteko eta norberaren zein komunitatearen osasunerako, ezinbestekoa da besteekin hartu emana edukitzea eta denok onartzea elkarren mendeko izakiak garela; izan ere bizitzak zaurgarriak dira. Askotarikoak dira bakoitzak metatzen ditugun ahuldade, behar eta nahiak eta, horregatik, besteon beharra dugu.\nLotura kolektibo sakonak egiteko beharraz ari gara; enpatia erradikalaz, hainbat autoreren hitzetan. Bizi prozesu, une zein esperientzietan arreta jarri nahi dugu osasunez militatzeko; ezagutza indibidualak partekatu nahi ditugu kontsumo eredu basatia baztertu eta jakintza berriez gozatzeko; kultura-natura dikotomia gainditu nahi dugu arbasoez eta inguruaz ikasteko. Azken finean, zapalkuntzek sortutako ondorioak aitortu eta horiek guztiak gaurdanik landu nahi ditugu gorputzak gudu zelai izateari zuteko.\nUrriaren 10ean Gladys Enean zita dugu. “Borroka, bizi onez borborka” lelopean herri mugimenduetan osatze prozesuak gauzatzeko ditugun aukera, oztopo eta erronkez aritu nahi dugu. Eta noski, gonbidatuta zaude.\nOsatze feminista: elkar sendatzeko tresna\n« Soy viajera y aventurera pero también soy...\nSi pudiéramos decidir »


'Adimen Emozionala ona edukitzeko etengabeko trebakuntza beharrezkoa da' - Gazteriaren Euskal Behatokia\n'Adimen Emozionala ona edukitzeko etengabeko trebakuntza beharrezkoa da'\nElkarrizketa Natalia Alonsorekin, Adimen Emozionalean aditua\nNatalia Alonso Alberca Euskal Herriko Unibertsitateko irakaslea da, Hezkuntza, Filosofia eta Antropologiako Fakultatean. Adimen Emozionalean aditua, horretan oinarritzen da bere ikerketa lana, irakaskuntza alorreko profesional ezberdinak hezitzen dituelarik.\nAzken urteotan, Gazteen Euskal Behatokian, hainbat formakuntza ezberdin burutu dira Adimen Emozionalaren inguruan, eta oraintxe gauzatu da edizio berri bat, zeinetan oinarrizko mailan trebatu ziren profesionalek hartu duten parte.\nGaian sartzeko, gogoraraziko zeniguke adimen emozionala zer den?\nEmozioek egunero bizitzen ditugun prozesuetan eragina dutela zabalduta eta onartua dago: goibel baldin bagaude, seguruena erlazionatzeko gogoa izango dugu, haserre baldin bagaude, irain egoera hori saihesteko borrokatuko dugu eta, gure lanarekin pozik baldin bagaude, seguruena hobeto burutuko dugu. Hau da, emozioek besteekin erlazionatzeko moduan eragina daukate, eta baita zereginei aurre egiteko prozesuetan eta gure etekinean ere.\nHau horrela, Adimen Emozionala (AE), Mayer eta Salovey-k 1997an proposatutako kontzeptuak, emozioetatik datorren informazioa prozesatzeko daukagun trebetasun multzoari egiten dio erreferentzia, eta informazio hori egokitzapen eta ongizatearen alde erabiltzeko gaitasunari. Gaitasun emozional multzo hau norberak eta besteek sentitzen dutenari jaramon egitean dauka hasiera, eta emozio zein sentimendu horien jatorri eta ondorioak ikertzean legoke ondorengo pausoa. Hauei etekina atera eta kudeaketa hori garapen emozional eta intelektuala sustatzera bideratzean gauzatuko litzateke prozesua.\nAzken urteotan, alor honetan, zein ekarpen berri egin dira?\nAdimen Emozionalean ikerketa eta proposamen praktikoak goraka doaz, izan ere, piztu duen interes zientifiko eta sozialak AE-ak pertsona eta taldeengan daukan balioa ikertzeko ikerketak jarri ditu martxan, baita, haurtzaro eta nerabezarotik helduarora arte talde ezberdinetan AE-a hobetzera bideratutako esku-hartzeen diseinu eta inplementazioa ere. Ikerketen emaitzek Adimen Emozionalak daukan garrantzia sendotzen dute, eta badakigu giza harreman pozgarriekin, aurre egite aktibo eta positiboarekin, norberaren pertzepzio hobearekin eta ingurune kooperatiboak eratzeko gaitasunarekin lotura duela. Gainera, gaitasun emozionalean urritasuna, osasun okerragoarekin eta arazo emozional zein portaerakoekin lotzen dela badakigu.\nAurkikuntza guzti hauek, eta gaitasun emozional hobeak dituzten pertsonek zailtasunei hobeto aurre egiten dietela eta egoera positiboei etekin hobea ateratzen dutenaren ebidentziak (bizitzaren alor guztietara hedatzen dira biak), fokua Adimen Emozionalean jartzea eragin du, pertsona eta taldeak era positiboan garatzeko baliagarri izan daitekeen zeharkako “tresna” bezala, egoera txarren aurrean ere onespenez eta adore zein sendotasunez jokatzera bideratu gaitzakeena.\nOrain badakigu, baita ere, AE-a hobetzera bideratutako esku-hartzeak emaitzak ematen dituela baina hauek, askotan, denborarekin ikusiko direla. Izan ere, gaitasun emozionalek ahalegin kontziente eta jarraitu bat eskatzen dute, denboran zehar mantendu beharrekoa barneratuak izateko. Horregatik, garrantzitsua da jakitea Adimen Emozionala hobetzea gure esku dagoela (guztion esku!), baina epe bat eman beharko diogula finkatu dadin.\nBeraz… AE ona edukitzeko etengabeko trebakuntza beharrezkoa da?\nAhalegina beharrezkoa da, emozionalki trebea izateko etengabeko interesa, eta baita besteei izaten laguntzeko ere. Eta, izan ere, erronka hau da: gure burua egoera zail baten aurrean aurkitzen dugunean, onartzeko gai gara eta aurre egingo diegu era aktibo batean, gure baliabideak martxan jarriz eta, aldi berean, gure konpetentzia hobetuko duten baliabide berriak eskuratuz.\nZorionez, esfortzu hau autoa gidatzen ikastea bezala da, barneratu egiten da, naturalizatu, eta ez da beharrezkoa izango egunero orduak eta orduak emozioen pertzepzioa garatzeko, ulertzeko eta kudeatzeko entrenamenduari dedikatzea. Aldi berean, autoa gidatzearekin gertatzen den bezala, gure gaitasunak hobetzeko hamaika aukera berri izango ditugu, baita arreta guri, autoari (gure buruari eta beste pertsonei) eta gure erantzunei jartzeko, edota nekeak edo notizia on batek gu(re) gidatzeko eran eragiten dion moduari.\nGaiak giza interesa pizten du, baina… Zein pauso jarraitu beharko lirateke “emozionalki adimentsua” den gizartea izatera iristeko?\nEmozionalki adimentsua den gizartea, bere kideak halakoak direlako bereiziko litzateke eta, baita, bere erakundeek hori sustatu eta horretarako laguntzen dutelako. Administrazioak dauka pertsonengan gaitasun emozionalak bermatu eta bultzatzen dituzten ekimenak martxan jartzeko gakoa eta honek, eskoletan, lantokietan, auzoetan, legedian… egon beharko luke islatuta. Adimen emozionalaren hezkuntzarako gure eskubidea aldarrikatu behar dugu, eta erakundeei hori bera eskatu, emozionalki adimentsua den gizartea eraiki ahal izateko, horrek ekarriko lukeen onura guztiekin.\nLehenago aipatu dudan bezala, geroz eta gehiago dira honi zuzendutako ekimenak, profesionalen formakuntzatik hasita, Adimen Emozionalaren neurketarako tresnak garatzera bideratutako esku-hartze ezberdinak martxan jartzeraino. Ekimen horietatik askok, AE-a ekonomikoki baliabide handirik gabe sustatzea posible dela erakusten dute, emozionalki adimentsua den gizartea izateko oinarriak sustatzeko ahalegin kontziente eta zabal baten bitartez.\nGure gizartea Emozionalki Adimentsua dela esango dugu, bertako pertsonek egoera gogorrak onartzeko gai direnean, aurre egiteko baliabide propioak martxan jartzen dituztenean, ondoeza onartuz eta berarengandik ihes egin gabe, egoera era positiboan kudeatzeko ekimenen bitartez (honek ez du esan nahi guztia, beti, positiboa izango denik), eta banakako zein giza garapena sustatzeko esperientzia egoerak bultzatzeko gai direnean.\nHonetarako, pertsona guztiek partekatu beharko genituzke gure gaitasun emozionalak garatzeko moduak eta dauzkagun zailtasunekiko erronkak ezarri (guztiok daukagu emozioren bat, edo egoeraren bat, zeinetan zailagoa egiten zaigun gure emozioak hautemateko, ulertzeko, errazteko eta erregulatzeko gaitasunak martxan jartzea).\nLorpen honetan, zein paper daukagu nerabe eta gazteekin lan egiten dugun pertsonek?\nJakin badakigu, honetarako erarik zuzen eta eraginkorrena adibide aktiboa izatea dela, gaitasun emozionalaren erreferente, hain zuzen ere. Horregatik, ezinbestekoa da nerabe zein gazteekin lan egiten dugunok emozioak eta sentimenduak identifikatzen, ulertzen eta kudeatzen jakitea, bai gureak propioak, baita lan egiten dugun pertsonenak ere bai.\nErreferente bikainak edukitzea (zailtasun eta mugekin, noski) eta AE hobetzea ahalbideratzen duten laguntzak jasotzea ezinbestekoa da eta, hezkuntza arloan lan egiten dugunok honekiko erantzukizun bat daukagu, hezitzaile emozionalak bait gera nahita nahiez, erreferente bait gera, gure adibideak hezi egiten baitu. Egiten eta erakusten dugun horrek emozioak onartzeko, antzemateko, aztertzeko eta kudeatzeko gaitasunak errazten edo eragozten duen, norberaren esku dago.


Wikiloc - ibilbideak Tramontanatik (3) : Valldemosa - Puig Caragoli - Deia - Soller - Valldemossa, Baleares (España)- GPS track\nTramontanatik (3) : Valldemosa - Puig Caragoli - Deia - Soller 30\n4.717 692 8901\nDenbora 7 ordu 42 minutu\nLa Comuna de Valldemossa y variante del Pas de sa Fesa (senderismo)\nESP - Ruta de Pedra en Sec. GR-221 amb variant final per sa Torrent de Pareis (senderismo)\nEs Bosc des Frares - Es Guixet (senderismo)\nMirador de Es Mirabó (Valldemossa) (senderismo)\nNondik gertu Valldemossa, Baleares (España)\nValdemosatik urtetako eta hartzeko GR221 pixka bat zaila da, ez dago edo ez dogu ikusi markarik, azkenean lortu dogu bideratzea GPSagaz eta egia da hartun dogula bide bat baina behar bada beste aukeraren dagoela.\nHorrela eta guztiz oso aldapa atsegina eta batez ere 400m desnibela egin ondoren, mendiaren gangarretik doa harrizko bide bat oso atsegina eta horrela egin doguz tontor bi : Puig Caragoli eta Puig des Pou.\nBien tartean dago bidezidor bat doana Deia herrira.\nHerri honetan izan dogu aukera erosteko fruta, ure…eta jarraitu dogu km. errepidetik egin arte bat GR221; zeharkatu errepidea eta eguneko azken igoera txikia heltzeko Aterpe Moleta doan gunera; hemendik aukera bi dagoz : edo Sollerrera jeitsi edo aterpera joan jeisteko Sollerreko portura eta hemendik igon Sollerrera.\nJoan gara zuzenean Sollerrera eta egia da oso jeitsiera luzea dala, danak harrizko eskailerakin eginda.\nOso herri atsegina bai plaza eta bai inguruko kaleak eta batez ere erosketak egiteko hurrengo eguneko bidaiarako.\nKaixo, zure lagunak ibilbide interesgarri hau topatu du Tramontanatik (3) : Valldemosa - Puig Caragoli - Deia - Soller https://eu.wikiloc.com/wikiloc/view.do?id=18144137 Ondo izan, Wikiloc - Munduko GPS ibilbide eta interesguneak\nHice esta ruta con txiki\nPide a txiki que te añada como compañero en esta ruta\nSigue a txiki y descubre nuevas rutas


Desertifikazioa Klima Aldaketaren Aurkako Muga: IPCC - Hego-Hegoaldeko berriak\nElikadura eta Nekazaritza - IPS\nDesertifikazioa Klima Aldaketaren Aurkako Muga: IPCC\nKategoria: Elikadura eta Nekazaritza - IPS\nOstirala, 09 Abuztua 2019\nk idatzia www.ipsnews.net\nEdukia: Prentsa zerbitzua\nNAZIO NAZIONALAK, Aug 9 2019 (IPS) - Nazio Batuen Erakunde berria bidali gertakar Nekazaritza, lurraren degradazioa eta desertifikazioa lehen lerro kritiko gisa deskribatu ditu 2 gradu Celsius erreferentziako zifren azpitik tenperaturek gorakada globala mantentzeko.\n43 orrialdearen azterketa NBErenak Klima Aldaketari buruzko Gobernu Batzordea (IPCC) kaleratu aste honetan lurraren kudeaketa hobeak berotze globalaren aurkako borrokan lagundu dezake eta berotegi-efektuko gasen askapena mugatu dezake.\n"Klima-aldaketak arrisku handia suposatzen du munduko elikagaien hornikuntzan. Lurraren kudeaketa hobeak berotze globalaren aurka lagundu dezakeen arren, ezinbestekoa da sektore guztietako berotegi-efektuko gasen emisioak murriztea", adierazi du NBEko bozeramaile Stefan Dujarricek ostegunean.\nTxostenak "froga konplexuak" eskaintzen zituen ahalegin globalak bikoizteko, eta erakusten du "elikagaien segurtasuna klima-aldaketaren arriskua dagoeneko, naturan oinarritutako soluzio ugari aurki daitezkeela", gehitu du Dujarricek.\nIPCCren gomendioen artean, ekintza zorrotzak eskatu ziren lurzoruaren kalteak eta desertifikazioa saihesteko eta mundu osoko jendeak janari gutxiago botatzeko zakarrontzietara, etxe pribatuetan edo supermerkatuen eta lantegien atzeko aldean.\nHorren ordez, txatarra janaria baserriko animaliak elikatzeko erabil daiteke, zenbait kasutan. Bestela, janari-hondakinak karitateei eman diezaieke, etxerik gabeko pertsonek eta behar dutenek behar diren otorduak izan ditzaten.\nAlderantziz, IPCC-k ere adierazi du jende gutxiago lur gutxiago erabiliz elikatu daitekeela gizabanakoek haragia jaten badute eta beren dieta aldatzen badute "landareak oinarritutako elikagai gehiago" kontsumituz.\n"Aukera dietetiko batzuek lur eta ur gehiago behar dute eta beste batzuek baino bero harrapaketa gasen isuri gehiago eragiten dute", esan du Debra Roberts IPCC lantalde bateko lehendakariordeak.\n"Landareetan oinarritutako elikagaiak dituzten dieta orekatuak, esate baterako, aleak, lekaleak, fruituak eta barazkiak eta berotegi-efektu txikiko gasen emisio sistemetan modu iraunkorrean ekoitzitako elikagai orekatuak, klima aldaketa egokitzeko eta mugatzeko aukera handiak aurkezten dira."\nTxostena 107 zientzialariek zuzendu dute eta aste honetan amaitu da Genevako (Suitzan) egindako hitzaldietan.\n"Klima Aldaketa eta Lurra, IPCCren txosten berezia da klima aldaketari, desertifikazioari, lurrak degradatzeari, lurraren kudeaketa iraunkorrei, elikagaien segurtasunari eta berotegi efektuko gasen fluxuei buruzko lurreko ekosistemetan".\nTxostenaren aurkikuntzak funtsezkoak lirateke Alderdien Konferentzia la Nazio Batuen Erabilera Desertifikatzeko Borroka (UNCCD) Dujarric-en, Indiako New Delhi-n (irailean) eta datozen hilabeteetan beste hainbat konbinazioetan esan zuen.\nZenbait 500 milioi pertsona desertizazioari aurre egiteko eremuetan bizi dira, IPCC zientzialariek adierazi dutenez. Eskualde horiek klima-aldaketarekiko kaltegarriagoak dira eta muturreko eguraldi gertaerak lehorte, bero-olatu eta hautsa ekaitzak bezala.\nLurra degradatu ondoren, ekoizpen gutxiago eta desegokia bihurtzen da zenbait laboretarako. Karbono xurgatzean ez da hain eraginkorra izaten, eta, are gehiago, lurzoruak degradatzen dituzten tenperatura igotzeen ziklo bizia bultzatzen du.\n"Lurrak funtzio garrantzitsua du klima sisteman", adierazi du Jim Skea, IPCC lan taldeko lehendakariordeak, dokumentuarekin bat datorren adierazpen batean.\n"Nekazaritza, basogintza eta beste lur mota batzuek gizakien berotegi efektuko gasen isurien% 23 dira. Aldi berean, lur naturalen prozesuek karbono dioxidoa xurgatzen dute erregai fosilen eta industriak sortutako karbono dioxidoaren isurien ia herena. "\n2015 Paris Hitzarmenaren azpian, gobernuek konpromisoa hartu zuten batez besteko tenperaturaren gorakada 2 ° C-tik beherako industria-aurreko garaietatik eta "1.5 ° C" -ra. Mundua dagoeneko berotu da 1 ° C inguru.\nLehorteak eta bero-uhinak okerrago doaz, UNCCDren arabera. 2025-en arabera, 1.8 bilioi batzuek ur gabezia larriak izango dituzte, eta munduko bi herenak "urez estresatuta" egongo dira.\nLehorteak konplexuak eta poliki-poliki garatzen diren arren, beste hondamendi mota batzuek baino heriotza gehiago eragiten dute, UNCCD-k ohartarazi du. 2045-en arabera, lehorteek 135 milioi pertsona beren etxeetatik behartu beharko dituzte.\nBaina itxaropena dago. Ur iturriak, basoak, abeltzaintza eta nekazaritza kudeatuz, lurzoruaren higadura murriztu egin daiteke eta lur degradatua berpiztu daiteke, klima aldaketari aurre egiteko ere lagun dezakeen prozesua.\n"Lurraren kudeaketa iraunkorraren inguruan egiten ditugun aukerak eragin kaltegarriak murrizten lagun dezakete eta kasu batzuetan eragin kaltegarriak", esan du Kiyoto Tanabe, berotegi-efektuko gasen gaineko IPCC taldeko lehendakariordeak.\n"Etorkizun handiagoko euriteekin etorkizunean lurzoruaren higadura arriskua handitzen da eta lurzoruaren kudeaketa iraunkorra komunitateak lurzoruaren higaduraren eta lur-jausien eragin kaltegarrietatik babesteko modua da."\nUtzi dezagun hitzaldia Klima Aldaketari aurre egiteko\nTICAD7: PM Shinzo Abe-k esan du Japonia 2030-k Afrikako arroza ekoizten lagunduko duela\nNola ekarri Indus Delta bizitzara - Ura eman\nBasoak, Elikadura eta Nekazaritza Hurrengo Muga Klima Larrialdietan\nIngurumena, Baliabide Naturalak - IPS\nEmakumeak politikan: apaingarriak eta sorginak\nZergatik gobernuek lehentasuna izan behar dute tabakoaren kontrol iraunkorra inbertsio baxuan eta ...\nKlimaren krisia konpontzea gobernuetatik harago dago\n1.8 Billion gazteentzako funtsezko eginkizuna NBEren 2030 Garapen Agendan\nGarapen berriak - IPS


Irailaren 22ko saioa | B06 Ikasketa Kooperatiboa Mintegiko Bloga\n← Berriro martxan: Ikasketa Kooperatibo Mintegiko 1. saioa\nIkasketa kooperatiboa 2011 JARDUNALDIETAN →\nIrailaren 22ko saioa\nPublicado el 26 septiembre, 2011\tpor Irene Gonzalez\nAurreko ostegunean bildu ginen berriro mintegikideak José Ramonekin. Iazko ikastetxe guztiak, bat ian ezik, jarraituko dute ikasketa kooperatiboa lantzen eta, kasu gehienetan, irakasle berriak gehituko dira. Horrez gain, hiru ikastetxe berriak etorri ziren saiora esperientzian sartzeko asmoz. Ongi etorri!\nBetiko moduan, José Ramonekin eman genuen denbora oso trinko eta aberasgarria izan zen. José Ramonek ikastetxean bete dituzuen orokortze planak aztertu zituen eta orientabideak eman zituen planak berregiteko eta osatzeko. Bai orokortze plana bai berrientzako plana gauzatzeko fitxa eta txantiloi berriak aurkeztu zituen. Wikian eskegita daude. Amaitzeko aurtengo mintegirako plana finkatu zuen.\nDatorren ostegunean, 29an, berriro bilduko gara mintegian aurtengo proposamena eta fitxa berriak denon artean aztertzeko.


Ni Jo Yo ME - Detalle evento - Kultura\nNi Jo Yo ME\nEgitasmoaren izena : Ni Jo Yo ME\nEragilea : Nuria Pérez Danza\nKim Maiteny Muno\nDantza garaikidea eta zientzia alorra hurbildu; Ikasleen arteko harreman gorputz-sozialak landu, masa vs norbanakoa; genero berdintasuna; dantzak tresna inklusibo moduan duen ahalmena indartu.\nAretoaren arabera, 2 gela gehienez.\n1620€ + BEZ\n"Ni/Jo/yo/me" sistema transmediatikoa da geure buruari galdetzeko: zer bizi duzu azaletik barrura? Abiadurak, gorputzaren mugimendu erritmikoa eta arritmikoa. Gure propiozepzioa eraikitzen dute. Dantzaren bidez, gizaki gisa zer osatzen dugun hausnar dezakegu. Ez gara lepo gainetik bakarrik existitzen, baizik eta gure bizitzan isilean laguntzen diguten zelula multzo bati esker.\n- 3 orduko 4 saio\n- Saio guztietan metodologia bera erabiliko da.\n- Sesio bakoitza edukien ardatz batean kokatuko da.\n- Gaira sarrera > teoria\n- Taldeko adierazpen grafikoa > murala\n- Sistemaren lanketa > dantza\n- Taldeko adierazpen grafikoa > garapena eta gogoeta kritikoa\n- Hezur-sistema. Eskeletoaren lanketa. Bere aukerak aztertzen ditugu gihar sistematik bereiziz.\n- Gihar-sistema. Giharren lanketa, gorputzen eta atalen indar eta pisuak ezagutzen.\n- Nerbio-sistema. Elektrizitatea, komunikazio eta intentsitateak.\n- Tegumentu-sistema. Larru-azala, ukimena. Ukimena, komunikazioa eta espazioak.\nAreto/gimnasio/espazio zabala, taldearen neurrira egokitzen dena.\nDiziplina baten esplorazioa. Dantza garaikidera sarrrera, dantzaren balio sozio-kulturalak agerian jarriz.\nErreferentea - Steve Patxon. Gorputzekin kontaktuan jartzea, burua mugimenduetara bideratzea aldi-berean.\nBizi-hurbilketa. Mugimenduaren bidez ezagutza berriak jasotzea. Teoria barneratzeko modu berriak.\nKonpetentzia artistikoa. Bizitzako egoera eta alor desberdinetan emozio, bizipen eta ideien adierazpen, irudikatze eta komunikazioa produktu artistikoak pertsonal eta arrazoituen bidez ekoiztea sustatzen da.\nKonpetentzia motriz. Gorputz modu espontaneo edo kontzientean erabiltzen ikasten da, komunikazio zein sormen, emozio eta ulermen adierazpide moduan.\nKonpententzia zientifikoa. sistema eta fenomeno naturalak modu koherente, egoki eta zuzenean idatzi, azaldu eta aurreikusten laguntzen da, errealitatea egitate zientifikotik ulertzeko bidean.\nBiologian lizentziatua da UABen eta EHUn Arte eszenikoetan graduondokoa. Sortzaile eta pedagogo eszeniko moduan egiten du lan dantzaren hainbat eremutan, hala nola dantza inklusiboan (Uikan, Kukia, Kolorearekin), dantzarientzat anatomia, dantza garaikidea (ume, gazte eta helduentzat). Dance2gether-ekin kolaboratu du Donostia 2016an.\nIrakasle ikasketak, psikomotrizitatean masterra eta alor soziedukatiboetan ikerketa masterra ditu. Ikertu, Ikasiker eta Arte plastiko eta bisualen bekak jaso ditu, gizarte transformazioko proiektu kulturaletan parte hartuz, hala nola 5 days to dance, WhyViolence, Galaxias Interactivas edo Plastic Planet.\nDance2gether (bideoa): Eskoletan liburuak albo batera utzi eta ikasleak elkarrekin dantza koreografia bat sortzen jartzen dituen proiektua da


Alexander Arriola Lizarriturri, SPRIko zuzendari nagusia - SPRI\nSPRI / Berriak SPRI / Alexander Arriola Lizarriturri, SPRIko zuzendari nagusia\nFinantzaketa indartzea: arreta berezia enpresen finantzaketari.\nTeknologiaren eta Berrikuntzaren Euskal Sistema berrordenatzea.\nGeure gaitasunetan oinarritutako dibertsifikazioa: industri sektore tradizionalen lehiakortasuna hobetzea, berrikuntzaren eta nazioartekotzearen alde eginez eta egitura dibertsifikatuz bai sektore berrietara eta bai hazkunde potentzial handiko eremuetara (hala nola, ekonomia berdea, energia, “hiri adimendunak” edo “S3” delakoak – Espezializazio Adimenduneko Estrategiak-). Dibertsifikazio prozesu horrek geure produkzio-ehunaren eta geure eragile zientifiko-teknologikoen gaitasunetan funtsatu behar du, eta oinarritzat hartu behar ditu, besteak beste, teknologia konbergenteak (bio,nano-mikro, IKTak).\nJarduera kate osoak sustatzea: aurrera egitea herrialdeko jarduera ekonomikoa osatzen duten eta elkarrekin erlazionaturik dauden balio kateen klusterizazioan, klusterren jatorrizko filosofia berreskuratuz; hala, klusterrak protagonista nagusi izango dira gure lehiakortasunaren garapenean.\nNazioartekotzea: Herrialde markarako estrategia integral bat garatzea, Euskadi nazioartean ikusarazteko eta kokatzeko. Nazioartekotze politikak ardatz ere hauek izango ditu: segmentazioa, sistemako beste eragile batzuekin lankidetzan aritzeko mekanismoak bilatzea enpresen premiei hobeto erantzuteko, eta Jaurlaritzaren ekintza enpresentzat potentzial handia duten herrialde eta eskualde kopuru mugatu batean zentratzea.\nEnpresaren eta ekintzailearen papera indartzea: enpresaren eta enpresaburuen papera birbaloratzea jarrera eta jarduera ekintzailea sustatzeko. Ekintzailetzarekiko eta batez ere barnekintzailetzarekiko konpromisoa berritzea.\nEraginkortasuna eta efizientzia hobetzea gobernamenduaren maila guztietan.\nEuskadi lurralde erakargarri bezala: Euskadi lurralde erakargarri bihurtzea enpresa proiektuen garapenerako, ez bakarrik gure erakunde eta ekintzaileentzat, baina baita ere atzerriko inbertsiogileentzat.


Oiartzuarren kanta berriaren lehen hazia : Oarsoaldeko Hitza\nOiartzuarren kanta berriaren lehen hazia\nHaziak proiektuak kantagintza tailerra egin du. Bertan, Oiartzunentzako kanta baten letra egiteko elkartu dira adin guztietako herritarrak, musika jarri aurretik.\nTaldetxotan bildu ziren ideiak sortzeko.\nHerenegun arratsaldea ez zen ohikoa izan Oiartzungo Abaraxka Udal Ludotekan. Betiko egoiliar diren haurrak ez ezik, ilea urdindutakorik bazen han: Bixen, Kontxi, Kontxa eta Mari Karmen. Haziak proiektuak elkartu zituen, haur eta gazteak, helburu argi batekin: Oiartzun herriarentzako izango den abesti baten letra sortzea. Ludotekara hurbildu ziren gehienek —guztiek ez esateagatik—kanta bat sortzen zutela lehenengo aldia zuten eta, horregatik, Jon Martin bertsolari eta Beira musika taldeko letragileak dinamizatu zuen saioa.\nBalizko beldurrak uxatze aldera, Martinek hurbildutakoak lasaitu nahi izan zituen: «Abesti bat nola sortzen den ez dakigu. Ez dauka errezetarik; ez da tortilla bat egitea bezala, arrautza hautsi eta irabiatu behar duzula». Horregatik, saioan ateratzen diren ideiak —«txispak» deitu zien Martinek— elkartu eta sute musikala piztu nahi zuten. Errezetarik ez dagoenez, Martinek formula bat proposatu zien: kutxa batean prestatuta zituzten «hitz magikoak» atera, eta haiek iradokitzen zutena idazten joatea.\nTaldetxo bakoitzeko esku errugabe batek bere kartoitxoa atera zuen. Lehenengoa Hitza izan zen —ez zen tongoa izan—, eta ondoren etorri ziren Ametsak, Lagunak, Jolasak, naturarekin lotutakoak —Zuhaitzak, Ibaiak… denak batera— eta Irria/Herria. Bakoitzak berea hartu eta brainstorming-a egin zuten, sortzen ziren ideiak orri zuri batean apuntatuz. Honakoak izan ziren atera zituzten ideietako batzuk: jolasekin, Ongi pasatzea, Baloia, Lagunak;?ametsekin, Egia bihurtzea; naturarekin, berarekiko maitasuna; Irria hitzarekin, zoriona edota lagunak bezalako terminoak; eta Herria-rekin, Berria, Hostoa edo Herri Txiki, Infernu Handi.?Horiek euskaraz atera ziren hitzak. Izan ere, Oiartzunen bizi diren kataluniar familia bat ere presente zegoen, eta beraiek beren hizkuntzan egin zituzten proposamenak, Hitza hitzarekin: Xerrar (berriketan aritu) eta Parlar (hitz egin). Bill Murray eta Scarlett Johansson film hartan ez bezala, saioko kideak ez ziren euskara-katalana itzulpenarekin galdu.\nBehin ideia horiek guztiak jasota, hitzak harilkatzen hasi zen Martin, elkarrengandik hurbilen zeuden terminoak batzen. Hala ere, sakondu baino lehen, saioaren dinamizatzaileak letragileak xaxatu zituen, oso ausartak ez omen zirelako izan. Bi minutu gehiago eman zizkien, ideia heterodoxoagoak izkriba zitzaten. Baita egin ere: naturarekin lotuta, Su usaina atera zen; ametsekin, Hondartza; lagunekin, Mendia uretan eta Herria-rekin, Egur usaina edo Arritokieta.\nHurrengo fase batera pasatu ziren hortik: galbahea atera zuten eta ideia onenekin geratu ziren, apurka esaldiak osatzen joateko. Esaldiekin jolasean aritu ziren, eta terminoei koherentzia eman zieten. Gutxienez, izenburua atera zuten: Heldu jolasari. Horrekin sintetizatu nahi izan zuten egile batzuen adina (helduak), ludotekaren ohiko jarduera (jolasak), eta heldu hitzak berak Oiartzunen dituen adiera mordoa. «Euskal Herrian heldu hitzak esanahi gehien duen herria da Oiartzun», zehaztu nahi izan zuen Martinek. Izenburua bera abestiaren errepikan azalduko dela ere erabaki zuten, eta errima bilatu zioten.\nAdin guztietako pertsonak bildu ziren Abaraxkan.\nAsteazkeneko saiotik etxeko lanekin atera zen bertsolaria. Bat-batean inprobisatutako letrari buelta batzuk eman, koherentzia gehitu, eta moldatzeko ardura izango du, behin betiko bertsioa osatzeko.\nAbesti guztiek, ezinbestean, doinua izan behar dute, poesia hutsetik bereizteko. Horren ardura herriko bi eragileren esku egongo da: Ibargain Musika Eskola eta Herri Musikaren Txokoa. Fase horretan ere haurrei eman nahi diete protagonismoa, eta modu aktiboan parte hartuko dute abestia musikatzen.\nLetra egiten bezain ongi pasatzen badute, ez da gutxi izango. Oraindik, hala ere, bere bidea egin behar du oiartzuarren belarrietara iritsi arte.\nHaziak herri proiektua da. Egitasmoaren sustatzaileetako bat da Nora Barroso: «Haziak-ek botere harremanak iraultzea du helburu. Bizikidetzan kokatzen da, eta dauden egoera desatseginekin konturatzea da helburua; horiek iraultzeko baliabideak ematen ditugu». Horrela, komunitate espiritua dute, eta ahalduntzea sustatzen dute. «Haurrek gidaritza eskuratzen dute, eta prozesua hortik abiatzen da», esan du.\nAurretik ere egin dituzte beste hainbat jarduera. Adibidez, Torri Gukin herriko jubilatuen aisialdi egitasmoarekin abesti zaharrak landu zituzten behin, eta antzinako jolasak beste batean. Ez dira egin dituzten jarduera bakarrak izan: yoga familian egiteko saioak, enpatia jolasak, antzerki emanaldiak, Jokin eta betaurrekoak ikus-entzunezkoen lanketa, rap abesti bat sortu…


SOS Arrazakeriak erakundeak antolatuta, Munduko Arrozak ekimenaren bigarren edizioa ospatuko dute larunbata hontan Irunen. - Antxetamedia\nSOS Arrazakeriak erakundeak antolatuta, Munduko Arrozak ekimenaren bigarren edizioa ospatuko dute larunbata hontan Irunen.\nGoizeko 11:30etan sukaldatzen hasi, eta 15:00ak arte arroza mota ezberdinak dastatu ahalko dira San Juan plazan. Izan ere, 20 bat herrialdeetako irundarrek, euren jatorrizko herrialdeetako arroza sukaldatuko dute, eta dastatzera eman.\nEkimen honen helburu nagusia da, bertako zein kanpoko jatorria duten bizilagunen arteko elkar-ezagutza sustatzea, estereotipoak apurtuz. Horretarako, arroza baliatu nahi izan dute, arroza oinarrizko elikagaia delako mundu osoan zehar, baina mila modu ezberdinetan sukaldatzen ahal da, pertsonekin bezala, oinarrian denak berdinak izanik ere, jatorri, kultura eta ohituren arabera aberastasuna ekartzen duten ezberdintasunak ematen direlako.\nIrungo hiria da horren irudiko. 65.000 biztanle inguru dituelarik, gaur egun herritarren %13a atzerriko jatorria baitu. Eta orotara, 100 nazionalitate ezberdinetako pertsonak elgarbizi dira Irunen, horrek suposatzen duen hizkuntza, kultura eta ohitura aniztasun eta aberastasunarekin.


Lucien Van Impe (Mere, Ekialdeko Flandria, 1946ko urriaren 20a ) Belgikar txirrindulari ohia da. 1969 eta 1987 artean profesionala izan zen. Igotzaile bikaina izan zen, bere garaiko hoberena eta historiako onenetako bat. Itzuli handietan eta, batez ere, Frantziako Tourrean nabarmendu zen. 15 aldiz parte hartu zuen Tourrean 1969-1985 bitartean, eta guztiak amaitu zituen. 1976ko edizioa irabazteaz gain, beste zortzi aldiz sailkatu zen sei lehenbizikoen artean. Mendiko sailkapena sei aldiz irabazi zuen.\nMendiko Sari Nagusia sei aldiz irabazirik (1971, 1972, 1975, 1977, 1981 eta 1983an), Federico Martín Bahamontes espainiarraren errekorra berdindu zuen. Hirugarren geratu zen 1971 eta 1975eko ekitaldietan, baina Eddy Merckxen gainbeherak eta Bernard Thévenetek lasterketa bertan behera uzteak 1976ko sailkapen nagusia irabazteko aukera eman zioten, berak mendiko beste sari bat besterik espero ez zuenean. Frantziako sari horiez gainera, hiru aldiz irabazi zuen Italiako Giroan mendiko sailkapenean (1982-1984), eta 1983an, Belgikako Errepide Txapelketa.\n4. Frantziako Tourrean, Mendiko sailkapena eta etapa 1\n3. Frantziako Tourrean, Mendiko sailkapena eta 2 etapa\n9. Italiako Giroan, Mendiko sailkapena eta etapa 1\nOrriaren azken aldaketa: 21 urtarrila 2022, 15:53.


Durangaldea | Udalerriak | Oiz egin | Oiz Egin\nAbadiño Durangaldeko ibarreko herririk zabalenetakoa da. Abadiñok eskaintza ugaria egiten dio bertako herritarrari zein bisitariari. Urkiola Parke Naturalaren magia eta lasaitasunaz goza dezakegu Abadiñoko lurretan. Nekazal auzoetan baserrien giroaz eta bizitzaz ikasi eta goza dezakegu. Abadiñon Bizkaiko baserri ikusgarrienak ikusiko ditugu, maisuki hare-harriz eta zurez egindako etxe erraldoiak. Abadiñoko kaleetan…\nAmorebieta-Etxano 1951. urtean sortu zen Amorebieta eta Etxano elizateek udalerria osatzeko elkartu zirenean. Amorebieta-Etxanok betidanik izan du kokagune geografiko estrategikoa Durangaldea eta baita Bizkaia mailan ere. XX. mendean, 1950. urtearen ondoren Amorebieta-Etxanok industriaren eskutik sekulako garapen ekonomikoa bizi izan zuen. Hala ere, udalerri honek historiak utzi dizkion aztarnak zein ezaugarriak…\nAtxondo, Durangaldeko haran ederrena da. Mendi garaiez inguratuta, natura bizirik dirau bertan, eta giro magikoa eta lasai da bertan nagusi. Euskal Mitologiaren Mari jainkosaren bizitokia, Anbotoko tontorra, bertan dago. Atxondoko bailaran baserriak landatar auzoetan sakabanaturik daude. Gure arbasoek kare harriz eta egurrez baserri ikusgarri sendoak eraiki zituzten Atxondoko auzoetan. Mendeak…\nBerriz Durangaldeko udalerria da eta Oiz mendiaren hego magalean kokaturik dago(1026 m.). Berriz oso ezaguna egin da bertan ekoizten eta zerbitzen diren Txuletengatik. Berrizko erretegiek eskaintzen duten Txuletoien sekretua aparteko okelan, eta ikatzez egindako suaren punttuan dago. Baina Berrizko Txuletoia ez litzateke hain gozoa izango Berrizko ortuko produktuegaz lagundurik zerbitzatuko…\nDurango Durangaldeako hiriburua da, hiribildu bikaina benetan. Betidanik Bizkaia mailan kokagune estrategiko izan du, ondo komunikatutako udalerria izan da. Durango hiri ertaina da, eta bertan zerbitzuak dute indarrik handiena. Durangotik Urkiola Natur Parkeko basoak eta mendiak ikus ditzakegu. Urkiolako Natur Parkea natur gune ikusgarria da. Bertatik osteratxo atseginak burutu ditzakegu.…\nElorrio Durangaldeko herribildua da Udalaitz mendiaren itzalpean kokaturik dagoena, Bizkaiaren ekialdean, Gipuzkoa eta Arabarekin egiten du muga. Elorrioren eskaintza zabala da bisitariarentzat: historia, ondarea, arkitektura, kultura, natura, paisai liluragarriak, gastronomia, eta sekulako giroa Elorrioko kaleetan. Elorrio ospe handia du bere herrigune historikoaren edertasunagatik. Elorrioko herrian aparteko eraikinak eta jauregiak topatuko…\nErmuako hiribildua Urko, Oiz eta Ureta mendiez inguraturik dago. Hiru mendiek osatzen duten arroilaren hondoan, sortu zen Ermuako hiria. Burdingintzaren hiria ezizenarekin ezagutzen da Ermua. Bizitzeko toki atsegina da, hiiri bizia da. Gizarte ekintzailea du eta urtean zehar ez dira falta Ermuan kirol, jai, kultur eta arte ekintza interesgarriak. Durango…\nGarai Bizkaiko landatar herri txikia da, Durangaldeko iparraldean kokatutakoa. Xarman beteriko herria da Garai, Oizen magaletan atseden hartzen du patxadaz. Bertako begiratokitik Durangaldeko ikuspegi paregabea ikus dezakegu: Anboto, Durangaldeko Haitzak eta Aramotz mendilerroa, besteak beste. Zubiaurre anaiak margolari ospetsuen atseden eta inspirazio tokia izan zen Garai. Garairen lurrak oso zabalak…\nIurreta Durangaldeko ekialdeko herribildu da, Ibaizabal bailaran kokatutakoa. lurretan Durangoko hiribildua sortu zen. Iurreta Durangoko parte izan zen 1926tik 1990ra. Iurretatik eskualdeko ikuspegi ederrak ditugu. Iparraldera Oiz mendia dugu aurrez aurre; eta hegoaldera Anboto mendia eta Aramotz mendi lerroa. Iurretako udalerria herrigune jendetsua eta landatar auzoak osatzen dute. Landatar auzoak…\nIzurtza Durangaldeko udalerri txikia da, Urkiolako Natur Parkearen atarian kokatuta dagoena. Izurtzatik BI-623 errepidea igarotzen da. Izurtzatik Urkiola Natur Parkeko haitzen ikuspegia sekulakoa da. Mugarra eta Untzillatz mendi erraldoien gerizpeek zaintzen dute Izurtza goi-goitik. Izurtza udalerria Elizalde herrigune txikiak eta hiru landatar auzo ederrek osatzen dute: Bitaño, Ortuzar eta Etxano.…


Osasunaren eta eskubideen aldeko auto-karabana, hiriburuetatik Arantzazura - Oñati - Goiena.eus\nOsasunaren eta eskubideen aldeko auto-karabana, hiriburuetatik Arantzazura\nMireia Bikuña 2020-09-22 19:25\nOsasuna eta Eskubideak taldeko kideak.\nZapatuan, hilaren 26an egingo dute. Bilbotik, Donostiatik, Iruñatik eta Gasteiztik irtengo dira autoak, eta azken ekitaldia Arantzazun egingo dute, 13:45ean. Osasuna eta Eskubideak taldeak deitu du zapatuko ekintza. Berehalako "debate zientifikoa" egitea eskatuko dute, besteak beste.\nAuto-karabana 09:00etan irtengo da lau hiriburuetatik. Gasteizen karabanen aparkalekutik, Bilbon Bolueta-Santa Anatik, Donostian Ilunbe zezen-plazatik eta Iruñan Berriozarko Decathlonen aparkalekutik. Auto-karabanaren lau adarrak Arantzazun elkartuko dira 13:45ean.\nZapaturako deialdia egiteko Osasuna eta Eskubideak taldeko hainbat lagunek prentsaurrekoa egin dute Bilbon. Osasun krisia "norberaren eta gizartearen eskubideak murriztu gabe kudeatu" behar direla azpimarratu dute. Era berean salatu dute herritarren eskubideak oinarri zientifiko eta inongo justifikazio barik urratu" egin dituzte. "Hartzen ari diren erabakiak gure bizitzan erabaki negatiboa daukate, oro har, osasunean, eskubideetan eta ekonomian. Egoera gehiago kaltetu baino lehen politikariei gardentasuna eta behingoz debate zientifiko bat eskatuko diegu, horrez gain ozen adierazi nahi diegu ez gaudela konforme, osasun zerbitzuan jasaten ari garen arretarekin, osasun arloan egiten ari diren murrizketekin, pertsona nagusiek zahar etxeetan jasan duten eta jasaten ari diren utzikeriarekin, gure seme-alabak bizitzen ari diren distopiarekin, komunikabideen bitartez herritarren artean sortu duten izuarekin, martxotik hona sufritu ditugun eskubideen murrizketekin, poliziaren errepresioarekin...", adierazi dute.


Oihana Kortazar eta Asier Larruzeak irabazi dute Txindokiko Kilometro Bertikala | EHK\nArgazkiak: Txindokiko Kilometro Bertikala\nHamarkada bat igarota, 11 urte geroago, berriz ere Txindokiko Kilometro Bertikala proba jokatu zuten pasa den larunbatean Abaltzisketan, Larraitzen. Igone Campos zumarragarrari sortu zitzaion proba berriz antolatzeko gogoa, eta Janire Agirre lagun ataundarrari egin zion antolatzeko proposamena. Mendi lasterketetan aritzen dira biak ala biak, eta elkarrekin heldu zioten proba antolatzeko erronkari. Duela hiru urte hasi ziren proba antolatzeko lanetan, baina, pandemiaren eraginez, azkenerako bertan behera utzi behar izan zuten 2020ko maiatzean egitekoak ziren proba, baina aurten helburua lortu eta posible izan dute lasterketa egitea.\nErlojuaren aurkako proba izan da eta Kilometro bertikala izanik, Txindokik duen bertikaltasuna aprobetxatuz, desnibel handieneko ibilbidea aukeratu dute antolatzaileek. Lasterkariak Larraizko langa ingurutik abiatu ziren banaka, Gaintzako bidegurutzera iritsi eta Oriako iturritik pasatu ostean, tximista ibilbidetik gora igo behar zuten gailurreraino. 3,6 kilometro egin behar izan zituzten korrika, 980 metroko desnibelarekin. Guztira 186 parte hartzaile izan dira, horietatik 26 emakumezkoak.\nOihana Kortazar mutrikuarra izan da azkarrena emakumezkoetan, 44.05eko denborarekin. Ainara Urrutia aretxabaletarrak egin du bigarren denbora onena (45.41) eta Maud Combarieu urruñarra izan da hirugarren (47.43).\nAsier Larruzea gueñestarrak egin du gizonezkoetan denbora onena, 35.59rekin, eta ondorengo denbora onenak Mikel Beunza alkoztarrak (36.25) eta Alcala de Xiverteko Ricardo Chertak (36.46) egin dituzte.\nJunior eta jubenil mailan bakarrik gizonezkoek parte hartu dute. Juniorretan, Aitor Ugarte aramaioarra (38.00) izan da lehenengoa, Gaizka Lasa legorretarra (43.47) bigarren eta Mikel Gonzalez durangarra (46.36) hirugarren. Jubenil mailan, Ibai Angulo azpeitiarra (42.14) izan da azkarrena, Julen Bereziartua alegiarra (47.36) bigarren, eta Ander Oiarbide segurarra (58.13) hirugarren.\nKORTARAR OIHANA 00:44:05 MUTRIKU\n2 URRUTIA YURREBASO AINARA 00:45:41 ARETXABALETA\n3 MAUD COMBARIEU 00:47:24 URRUGNE\n4 AGIRREZABALA EZKURDIA LEIRE 00:47:43 IBARRA\n5 LENDINEZ GARATE AINHOA 00:48:54 ELGOIBAR\n6 ZABALETA EGAÑA MAITE 00:49:12 OÑATI\n7 UNANUE BERECIARTU AINHOA 00:49:53 URRETXU\n8 DUQUE AURREKOETXEA EZTIZEN 00:51:17 PORTUGALETE\n9 ZUBIZARRETA ARMENDARIZ IRATI 00:51:34 BEASAIN\n10 ETXEBESTE LIZASO LARRAITZ 00:52:20 OIARTZUN\nLARRUZEA FERNANDEZ ASIER 00:35:59 GUEÑES\n2 BEUNZA IRAIZOZ MIKEL 00:36:25 ALKOTZ\n3 CHERTA RICARDO 00:36:46 ALCALÀ DE XIVERT\n4 ALZOLA GORDOA IÑIGO 00:37:28 ARRASATE\n5 UGARTE ERIZ AITOR 00:38:00 ARAMAIO\n6 TOLOSA ZABALA JOKIN 00:39:44 ANOETA\n7 FERRER CAMAÑES ALBERT 00:39:49 PORTELL DE MORELLA\n8 URIBEETXEBARRIA AGIRRE IÑIGO 00:40:01 LEGAZPI\n9 ALBERDI ETXABE JON 00:40:08 ZESTOA\n10 KAÑAMARES MUGUERZA IMANOL 00:40:09 BERRIOZAR


5Garen inguruko sinadura bilketa jarri dute martxan Ataunen\nHerritar talde batek 5Garen inguruko kanpaina eta sinadura bilketa jarri du martxan.\nAzken hilabete eta asteetan gutxi aipatzen den kontu bat gaino gure egunerokotasunean oso presente dagoen gai bat da 5G teknolgia. Teknologia honek, telefonia mugikorraren bosgarren belaunaldiari egiten dio erreferentzia. Hain zuzen, 4G-tik eratorria da. Gaur egun bere aurreko bertsio estandarizatua erabili daiteke, “Release 15” (Stand Alone) izenez ere ezaguna dena.\n2019ko ekainean, Vodafone Espainiako hiri garrantzitsuenetan 5G erabiltzen hasi zen eta Euskal Herrian ere geroz eta integratuago dugun zerbait da. Ataunen, herri talde bat eratu da honen inguruan kanpaina bat eratu eta sinadura bilketa bat egin ahal izateko. Jakitera eman dutenez, adierazpen honekin bat egin ahal izateko orriak eskuragarri dira herriko zenbait denda eta tabernean.\n#Ataun #Irratia #AtaunIrratia #Albistea #Gizartea #Teknologia #Mugikorrak #Ordenagailuak #Elektronika #GailuElektronikoak #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #AtaungoUdala


Iberoamerikako nekazaritza-ministroek elikagaien trazabilitatea orokortzeko beharrari buruz eztabaidatu dute Espainian | Consumer\nIberoamerikako nekazaritza-ministroek elikagaien trazabilitatea orokortzeko beharrari buruz eztabaidatu dute Espainian\nNeurri honen bidez, kontsumitzaileen konfiantza bermatu eta elikagaien segurtasuna hobetu nahi da.\nSantiago de Compostelak atzo hasi eta irailaren 28ra arte Nekazaritza Ministroen VIII. Konferentzia Iberoamerikarra egingo du. Bertan, elikagaien trazabilitatea orokortzeko beharra eztabaidatuko da, kontsumitzaileen konfiantza bermatzeko eta elikagaien segurtasuna hobetzen laguntzeko.\n“Trazabilitatea nekazaritzako elikagaien sektorean, konfiantza-arazoa” lemapean, Elena Espinosa Nekazaritzako ministroa buru duen bilera Estatu eta Gobernu Buruen Iberoamerikako XV. Gailurra prestatzeko erabiliko da. Bilera urrian egingo da Salamancan, “Ahots propioa duen komunitatea” izenburupean.\nTrazabilitateari esker, Nekazaritza Ministerioaren arabera, produktuaren jatorria eta saltokira iritsi arteko bilakaera ezagutu ahal izango dira, eta, gainera, kontsumitzailearen konfiantza handitu ahal izango da, elikadura-krisiak direla-eta kezka berezia duen une batean. Iberoamerikako nekazaritza-arduradunen eztabaida trazabilitatea areagotzearen ondorioei buruzkoa izango da. Horrek produktuaren azken prezioa igotzea dakar, eta zenbait herrialdek merkataritza-hesitzat har dezakete.\nMinisterioak uste du gai hori erronka bat dela, kontsumitzaileak berak eskatzen baitu produktuaren jatorriari eta bilakaerari buruzko informazio hori. Elena Espinosa ministroak lan-dokumentu bat bidali zien Santiagon bildutako 21 ordezkaritzei, eta ateratako ondorioak Salamancako urriko gailurrera iritsiko dira.\nelikagaiak konferentzia trazabilitatea


"Euzkadiko Prentsa Bulegoa". "Argi demokratiko bat" desohorez beteriko 31 urte eta gero "Euzkadiko Prentsa Bulegoa". "Argi demokratiko bat" desohorez beteriko 31 urte eta gero\nHome Mundua eta Euskaldunak Euskaldunak munduan “Euzkadiko Prentsa Bulegoa”. “Argi demokratiko bat” desohorez beteriko 31 urte eta gero\n“Euzkadiko Prentsa Bulegoa”. “Argi demokratiko bat” desohorez beteriko 31 urte eta gero\nUrt 16, 2014\nEusko Jaurlaritzak erbestean duen igorgailuari buruzko artikulua\nEusko Jaurlaritzak 1946an, Bigarren Mundu Gerra ostean instituzio hau berrantolatzen den urtean, EUZKADI-EUSKO IZPAR BANAZEA-SERVICE BASQUE DE PRESSE (OPE-EPI) PRENTSA BULEGOA sortzen du. Bi izan ziren EPIaren egite garrantzitsuenak. Alde batetik, kanpotar kazetari eta berriemaileei kasu egitea; beste alde batetik, 1977 urterarte gelditu gabe argitaratuko den Buletina sortzea. Eusko Jaurlaritzaren organismo honi buruz gehiago jakin nahi izatekotan, Auñamendi Entziklopediak zuzentzen dio artikulua irakurtzea gomendatzen dizuegu.\nOPE-EPIri buruz hitz egiten dizuegu, munduan dauden euskaldunei buruzko webgune interesgarrienetako bat miatzen genbiltzala, Euskaletxeak webgunea, Eusko Jaurlaritzaren organismo honek, 1947ko maiatzak 2an argitaratutako lehen zenbakitik, 1977ko uztailak 22rarte, azken zenbakirarte argitaratutako buletin guztiak ikusi ahal direla konturatu garelako. 31 urte guztiz lanpetuak eta Euskaldunon Herrian eta Euskaldunon Herriari eragiten zion guztiari buruzko informazioz beteriko 30.000 orrialde baino gehiago.\nHonek duen balore historikoagatik, baina batez ere, Eusko Jaurlaritzak nahiz eta erbestean egon, bere ahotsa eta euskal demokraten ahotsa, egoera zailenetan ere bizirik mantentzeko ahalmena eta konpromesua adierazten duen dokumentazio oso garrantzitsua da. Bidean hainbat zorigaitz gertatu ziren:\n1952an Eusko Jaurlaritzak Marceau kalean zuen egoitzan lapurketa, frantziar Errepublikako gobernuaren hitzartzearekin Francoren Diktadurak eginikoa. Gaur egun ere irauten duen lapurketa, gaur egun Cervantes Institutuaren eta Espainiako Erreinuaren agregatutza kulturalaren egoitza delako, aurretik izandako erregimen totalitarioaren oinordeko naturala den Estatu bati dagokion bezala.\n1955ean, Espainiar Diktadura ONUra sartzea ahalbidetu zuten mendebaldar demokraten traizioa.\n1960an, Lehendakari Agirreren heriotza.\nGuzti hau, kanpoan bizi ziren 40 urte baino gehiagoko erbestean eragiten duen eta “barrutik lan egiten zuten”, diktaduraren errepresioaren bihotzetik hain zuzen lan egiten zuten pertsonentzat suposatzen zuen neke naturalarekin batuz.\nGizon berezi horiengatik jaiotako miraria. Barrutik borroka bizirik mantendu zutenek; erbestetik zituzten karguez ahalbidetuz euskal demokraten ahotsa bizirik mantentzea lortu zutenek; eta munduan zehar erbestean zeudela ahots hori bizirik mantentzeko eta hauei laguntzeko esfortsu handia, oso handia egin zituztenek.\n30.000 orrialde horietan, nolabait esfortsu guzti hori adierazten da. Entzuaraztearen helburu hori, frankisten uluak ito ez zezan ahots propio izateko helburua eta era berean, lo zeuden demokrazien kontzientzia eta moralak iratzartzeko gai izatea, Askatasun, Justizia eta Demokraziagatik borrokatu zuten bi belaunaldik, ia hiruk izanako konpromesua laburpen egokia da.\nOPE-EPI buletinaren orrialdeetan murgiltzeak, guzti honekin topo egitea esan nahi du. Ikuskatu itzazue. Nahiz eta momentu honetan loteri moduan izan, topo egingo zaren informazioa ezagutzen ez duzulako. Egokia litzateke, buletin bakoitzaren goiburuan aurkibide-laburpenak informatizatuak izatea eta adierazten duten orrialdeetara eramango gaituen esteka bat izatea. Honek bilaketari eta orrialde hauetan murgiltzeak lagunduko liguke.\nEgoera gogor horietan lan bikaina egin zutenen goraitzapenean biltzen dugu informazio hau, askori gure Historiako historia hauetan murgiltzea asko gustatuko zaizuelakoan. Gainera, hunkituta eta harro gaudela aitortu behar dugu, webgune honek, bere edukietan behintzat, Eusko Jaurlaritzako buletin honen esparruaren bidea jarraitzen ari delako. Kanpotar komunikabideek euskaldunoi buruz botatzen duten informazioak bilatu eta zuekin partekatzeari buruz ari gara.\nFrancoren diktadura garai osoan zeha Euskal Erresistentziaren ahotsa izandako Euzkadi Irrati igorgailuari zuzendutako sarrera bisitatzera animatzen zaituztegu.\nEuskaletxeak – Euskadi\nEuzkadi prentsa Bulegoa\n“Euzkadi Prentsa Bulegoa”, Eusko Jaurlaritzaren erbesteko komunikabide ofiziala (1947-1977) argitalpenaren diitalizazioa, kanpoan euskaldunen memoria historikoaren berreskuratze iniziatiba ere bildu dugu. Lan honen bolumena 32.000 orrialde baino gehiago dira.\nLehendakari Aguirre bere gobernuko kideekin Eusko Jaurlaritzak erbestean, Pariseko Marceau Etorbidea zeukan egoitzan. Euzkadi Prentsa Bulegoa bertan kokatu zen Frankistek lapurtu arte (Argazkia: Fondo María Goñi-Doroteo Ziaurriz)\ndiaspora. Gobierno Vasco\nPrevious articleCambridge-eko “The Choir of King´s College”-ek interpretatutako euskal gabon kanta bi (bideoak)\nNext article“Biscaina/Cantabrica” hizkuntza XVIII. Mendean


Ekintzara deitzeko probak Hubspot | rekin Martech Zone\nAsteartea, urtarrila 15, 2013 Asteartea, urtarrila 15, 2013 Douglas Karr\nBeti da harrigarria ekintzara deitzeko desberdintasun sotilek klik-tasetan eta bihurketetan oso eragin handia izan dezaketela ikustea. Arloetako bat Hubspot ez dudala uste jende askok guztiz baliatzen duenik Ekintzara deitzeko atala da.\nMartech-en ekiteko dei bakarra nabarituko duzu ezkerreko zutabeko orrialdean. Ekintza-dei berdinaren hiru bertsio probatu ditugu. Mezularitza berdina zen, baina kolorea aldatu genuen. Bata orria oso kontrastatzen zuen hondo beltza zen eta bestea ia berdinak ziren, botoiaren kolorea aldatuz.\nEmaitzak interesgarriak dira: botoi berdea duen CTAk beste CTAak ia bikoizten ditu! Botoi berdearen bertsioak klik gutxiago eragin ditu, baina bihurketa-tasa askoz ere handiagoa da.\nProba txikia da, koloreak bakarrik aldatzen ditugun ... jarraituko dugu optimizatu CTA kolore gehiagoko bertsio desberdinekin eta proba aldatuz emaitzak benetan optimizatzeko. Klik-tasa orokorra oso txikia dela ere aitortzen dugu ... CTA hau aurkezten dugunean lan batzuk egin behar ditugu. Leku gogorrean dago eta ez du beti inguruko edukiarekin zerikusia.\nHubspot-ek proba erraza egiten du. Ekintzara deitzeko beste bertsio gehi ditzakezu interfazean eta, ondoren, eskaintzen duten script-a txertatu besterik ez duzu egin behar zure gunean. Hubspot ekintzara deitzeko bisitari zehatzak bideratzeko moduak ere eskaintzen ditu ... baina hori beste mezu baterako da!\nOhar: DK New Media ziurtagiria da Hubspot Agentzia.\nTags: ab probakekintzarako deiaekintzara deitzeko probakHubSpotprobak\nGehitu hasierako ikonoa WordPress Nabigazio menuan\nEz nekien Hubspot Agency Doug zinela! Hubspot oraintxe erabiltzen dugu http://www.tynerpondfarm.com baina aldatzea pentsatzen ari ziren. Laster hitz egin al dezakegu horri buruz? Ez ditugu nahi ditugun emaitzak lortzen, baina hori gure errua izan liteke ...\n15 urtarrilak 2013 6: 54ean\nBai, ziur. Hubspot, Pardot, ActOn, Marketo eta Eloqua inplementatu ditugu gure bezeroekin @chrisbaggott: disqus :). Noski, Indiana enpresek ez dakite hori beste estatu batzuetako agentziak kontratatzen dituztelako, jeje.


Alkizako Abertzale Ezkertiarrak - Wikipedia, entziklopedia askea.\nAlkizako Abertzale Ezkertiarrak Alkizan udal hauteskundeetarako antolatzen den herri-hautagaitza independentea da. Hautagaitza 1995eko udal hauteskundeetara aurkeztu zen lehen aldiz.\nFrankismoa bukatu eta udal hauteskunde demokratikoak egiten hasi zirenetik Alkizan herri-hautagaitzak antolatu izan dira udal gobernua osatzeko.\n1979an Alkizako Herriaren Alde izenekoa antolatu zen eta hark lortu zuen udal batzari zegozkion 7 zinegotziak.\n1983ko hauteskundeetarako bi zerrenda aurkeztu ziren: bata Euskadiko Ezkerraren aterkiaren babesean aurreko legealdian zinegotzi izandako Antonio Zubiaurre buru zuela eta bestea Alkizako Herriaren Alde ordura arte alkatetza zuen zerrenda. Antonio Zubiaurre alkate bihurtu zen Euskadiko Ezkerraren zerrendak 5 zinegotzi eskuratu baitzituen. Aipatu beharra dago zerrenda horretako bi kidek baino ez zutela harremanik alderdiarekin.\nAlkizako Abertzale Ezkertiarrak logoa\n1987ko eta 1991ko hauteskundeetan Antonio Zubiaurrek buru zuen Euskadiko Ezkerraren zerrendak jokoan zeuden 7 zinegotziak lortu zituen.\n1995rako ordea Euskadiko Ezkerra deseginda zegoen eta Antonio Zubiaurrek buru zuen zerrendak beste aterki bat behar zuen. Alkizako Abertzale Ezkertiarrak marka sortu zen.\n1995z gero Alkizako Abertzale Ezkertiarrak zerrendak gobernatu du Alkizako udaletxea alkate eta zinegotzi guztiak lortuta. 1995-2004 bitartean Antonio Zubiaurre izan zen alkate, 2004-2011 bitartean Jon Roteta, 2011-2019 epean Jon Umerez eta 2019az gero Inaki Irazabalbeitia.\nAlkizako Abertzale Ezkertiarren zerrenda osatzeko udalean dagoen taldeak herri-batzarra deitzen du, hurrengo hauteskundeei begira dituen asmoak azaltzen ditu eta gonbite zabal bat egiten die herritarrei hurrengo hautagai-zerrenda osatzeko boluntarioak eskatuz. Zerrenda horrela osatzen ez bada, udal taldekoek banan bana gonbidatzen dituzte egokitzat jotzen dituzten pertsonak. Zerrendaren osaeran herrian egon daitezkeen interes-talde desberdinak kontuan hartzen dira.\nEstatu mailako alderdiek aurkeztu izan dituzte zerrendak Alkizako udalerako, baina herriarekin loturatik ez duen pertsonez osatuta. Oso boto gutxi eskuratu izan dituzte eta zinegotzirik ez.\nOrriaren azken aldaketa: 3 apirila 2020, 18:52.


Irekia Eusko Jaurlaritza - Gobierno Vasco :: Eusko Jaurlaritzak Red Ferroviaria Vasca-Euskal Trenbide Sarea erakundeari gomendioa aldatzeko baimena ematen dio 2011-2016 aldian Euskal Herriko trenbide sare berriaren eraikuntzari lotutako zenbait jarduketa egiteko (2014-07-29(e)ko Kontseiluan hartutako erabakiaren laburpena)\nEusko Jaurlaritzak Red Ferroviaria Vasca…\nErabaki-proposamena, Jaurlaritzaren Kontseiluarena, Euskal Trenbide Sarea Berria eraikitzeari dokoionez, zenbail jarduera Euskal Trenbide Sareari gomendiotan ematearena hirugarrenez aldatzea baimentzeko erabakitzen dena.\n2011-2016 aldian Euskal Herriko Trenbide Berria eraikitzeko obra-tarteen exekuzioak urteko ordainketa batzuk ezarri zituen. Horiek bitan aldatu izan dira eta obren uneko exekuzio-erritmoak beste aldaketa bat eskatzen du, nahiz eta amaiera-datak 2016an ezarrita eta prezioak 141.810.000 eurotan (BEZa barne) jarraitzen duten.\n2006ko apirilaren 24an, Estatuko Administrazio Orokorraren, Euskal Autonomia Erkidegoko Administrazio Orokorraren eta Trenbide Azpiegituren Kudeatzailearen arteko elkarlan-hitzarmena sinatu zen Euskal Herriko trenbide-sare berria (Euskal Ya) abian jartzeko beharrezko jarduketak garatzeko, Europako aurreikuspenei jarraiki. Egun horretan bertan, sinatzaile horiek beroiek Euskal Autonomia Erkidegoaren Administrazioari trenbide-sare berria eraikitzeko jarduketa zehatz batzuk agintzeko elkarlan-hitzarmena sinatu zuten.\n2006ko ekainaren 27an egindako bilkuran, Jaurlaritzaren Kontseiluak, interes publikoak lortzeko eraginkorragoa izango zelakoan, erabaki zuen zenbait jarduera Red Ferroviaria Vasca - Euskal Trenbide Sarea erakunde publikoari ematea gomendiotan; zehazki, EAEko trenbide-sare berriaren (Euskal y-aren) Gipuzkoako adarrean 2006-2010 epean eraikuntza-proiektuak idatzi, obrak zuzendu, laguntza teknikoa eman, eta desjabetzearen kudeaketarako bulegoa mantendu eta desjabetze-espedienteen kudeaketa-administratiboan laguntzea.\nOstean, Jaurlaritzaren Kontseiluak, 2011ko uztailaren 12an egindako bileran, 2011-2016 aldian Euskal Trenbide Sare Berria eraikitzeko zenbait jarduera eman zizkion gomendiotan Euskal Trenbide Sareari, 141.810.000 -ko zenbatekoarekin.\nErabakia, Bilboko Hiri Trenbidearen (1. eta 2. Lineak) 2014ko proiektu eta obren inguruko zenbait jarduera Red Ferroviaria Vasca-Euskal Trenbide Sareari gomendiotan emateko dena. (2014-07-29(e)ko Kontseiluan hartutako erabakiaren laburpena)\nEusko Jaurlaritzak ETSren esku ipini du Ibarbengoako geltoki berrian jarduteko ardura, baita Urdulizko trenbide-pasabidea lurperatzeko eta trenbideko lanen zuzendaritza ere. (2015-07-21(e)ko Kontseiluan hartutako erabakiaren laburpena)\nErabakia, Urdulizen Bilboko Hiri Trenbidearen lurperatze azpiegituraren eraikuntza Red Ferroviaria Vasca-Eukal Trenbide Sareari gomendiotan emateko dena. (2014-09-30(e)ko Kontseiluan hartutako erabakiaren laburpena)\nIzendapenak: Administrazioko Kontseiluak (2015-02-03(e)ko Kontseiluan hartutako erabakiaren laburpena)\nEusko Jaurlaritzak onartu egin du Euskal Y-aren eraikuntzarako Estatuko Administrazio Orokorrarekin indarrean dagoen hitzarmenaren berritzea eta enkomenda eguneratzea (Gobernu Bilera 2017-11-28)\n44/2019 EBAZPENA, maiatzaren 14koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, erabaki bat argitaratzea xedatzen duena. Erabaki horren bidez, baimena ematen da bigarrenez aldatzeko Red Ferroviaria Vasca-Euskal Trenbide…\n138/2017 EBAZPENA, abenduaren 28koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, argitara ematen duena Gobernu Kontseiluak erabaki duela baimena ematea Euskal Trenbide Sareari egindako gomendioa aldatzeko, Euskal Trenbide…


Abuzturako gure proposamenak\nMaleta betetzen ari zara gonaz, galtzaz, alkandoraz, desodorantez, kamisetaz, kuleroz, galtzontziloz, hortzetako pastaz, sandaliaz, zapatilaz, galtzerdiz, eta bat-batean, irakurtzeko zer edo zer beharko duzula jabetuta, galdera batek asaldatzen zaitu: zer eraman? Aldizkari hau, noski, ez duzu bidaide txarra izango; baina zerbait gehiago ere beharko duzu abuztuko egunetan zure letra gosea asetzeko. Kontuan izan dugu, lasai: jarraian dituzu Argiako erredakzioak udan irakurtzeko gomendatzen dizkizun zenbait liburu.\nJanarien fabore (Saiakera)\nEl detective en el supermercado.\nLiburuak akats bakarra azalean dauka, editore artabururen batek In defense of Food gaztelaniaz El detective en el supermercado emanik. Hori ahaztuta, bigarren titulutik hasita (“Come bien sin dejarte engañar por la ciencia y la publicidad”) azkenekoa arteko orri guztiak ditu primerakoak. Michael Pollan kazetariak (The Omnivore’s Dilemma: A Natural History of Foru Meals…) paradoxa honi erantzun nahi dio: nola esplikatu elikaduraz eta dietez eta sanoki jateaz hain obsesionaturik (ortorexia) dagoen populazioa aldi berean hainbeste gaixotasunek jota egotea? Erantzuna: mendebaldeko elikadura estiloan gaur jakirik ez dagoelako, jakien lekua elikagaiek harturik. Gaztelaniaz esanda, “comida”-ren ordez “nutriente”-ak. XX. mendean industriak eta honen morrontzan zientziak indartu duten nutrizionismoaren (“ez da gai zientifikoa, ideologia baizik”) eraginez, gaur hipermerkatuetan jendeak otorduak prestatzeko erosten duen gehiena ez da jakia, elikagaia baino. Jaki osoetatik birfinduetara, janari konplexuetatik osagai sinpleetara, kalitatetik kantitatera, hostoak jatetik nagusiki haziak kontsumitzera, jatearen kulturatik elikagaien zientziara… XIX. mendetik industriak eta zientzialari motzegiek eragin diguten gainbeheraren urrats nagusiak deskribatu ditu Pollanek, historia ondo ezagutzen duen kazetariaren estilo gozoz. Ez jan zure amonak ezagutuko ez lukeen ezer, ez sinetsi elikagaien balizko ahalmenik, alde egin azkar hipermerkatutik…\nHaserretuak Berkeleyko campusean (Kronika)\nLa revuelta de Berkeley.\nBeti dago lehenago gertatu den zerbait. Adibidez, ikasle-mugimenduan: Bolognaren kontrako protesten aurretik LOUren kontrakoak. Edo, 68ko maiatzaren aurretik, Berkeleyko unibertsitateko (AEB) Free Speech Movement-a. Ikasleek campusa jarduera politikoetarako ere erabili ahal izatea eskatu zuten 1964-1965 ikasturtean eta alimaleko saltsa eragin: atxiloketak, istiluak eta gaur egun arte iraun duten mobilizazio-erritualak (eserialdiak, adibidez). AEBetan ez ezik, mundu osoan arrastoa utzi zuten gertaeren kronika egin zuen Hal Draper marxistak liburu honetan.\nAita Agirrerekin berriketan (Saiakera)\nLazkaoko Beneditarren dokumentazio-gunea.\n60 orr. 10 euro.\nAperitibo batean leitzeko moduko liburua da honakoa: laburra, bizia eta kolore askotakoa. Juan Jose Agirreren ahotik, Lazkaoko artxibo mitikoa nola sortu zuen eta barnean zein altxor gordetzen dituen ezagutzeko parada izango du irakurleak. Montserrateko liburutegi zaharrera bidaia, trantsizioan klandestinoki egindako bilketa lana, 2005eko guardia zibilen operazioa... Hori guztia, gainera, aldizkari eta dokumentuen irudi ugariz lagunduta. Gure oroimen politikoaren biltegi handienaren aurkezpen gutun efikaza da Torrealdairen lantxoa.\n“Askatasuneranzko bidean Guardia Zibilak erahilda” (Biografia)\nKoldo Arriola 1956an jaio zen. Ez zen jaio lez hil, hil egin baitzuten. 35 urteren ostean bere izenak titulua eman dio liburu bati. Koldo Arriolaren nerabe irudia ageri da azalean, beltza gorriaren gainean ageri ere. “Ondo lotutako hilketa baten istorio beltza bezain sakona” azpitituluak ondo baino hobeto jasotzen du Koldori jazotakoa.\nLiburuaren egileak liburua ez dela berea esan ohi du, Koldoren lagunena baizik: “Ni testigantzak eta oroitzapenak jasotzeaz arduratu naiz” dio Oruemazagak.\nArriola herritar arrunta ei zen, politikan nahastu gabea. Bitxia da gure historia, istorio beltzak bezain sakonak biltzen dituena. Istorio beltzez osatua. Historia hau berau arrunta izaki. Arriolatarrak erregimenaren aldekoak ziren, frankisten aldean paratuak, halabeharrez edo hala nahiz. Nork bere zoria.\nBi bider hil ei zuten Koldo. Amak seme bakarraren hilketa salatu zuen –Guardia Zibilaren koartelean hil zuten–, eta salaketa bera ipintzeagatik Guardia Zibilak tribunaletara eraman zuen familia.\nJite frankistako familia tribunal faxistetara deitua, hara. Izan ere, erregimenekoa izanagatik, katolikoetan katolikoena izan arren, gaitza baita Guardia Zibil bati arma desarratu zitzaiola sinestea.\nBitxia da gure herriaren historia. Gorriaren gainean beltz, zuriaren gainean grisa. Zuri-beltzezko argazkiek ilustratzen dute liburua. Tristeak bezain ederrak. Honela dio Arriola sendiaren panteoiko oroitarriak: “Koldo Arriola. Askatasuneranzko bidean Guardia Zibilak erahilda. 1975ko maiatzak 24. Ez zaitugu inoiz ahaztuko. Zure gurasoak”.\nDemokrazia, paper zurian (Nobela)\nIzena aipatzen ez den baina Portugal izan litekeen herrialde bateko biztanle gehienek hauteskundeetan boto zuria ematea erabaki dute. Sekula ez bezalako krisi instituzionala ate joka dago, eta horrek estatuaren benetako botereak iratzarriko ditu. Saramagok, eleberri bikain honetan, agerian utzi zituen partitokraziaren miseriak eta alderdirik ilunenak. Beti gomendagarri, Ensayo sobre la lucidez ia nahitaezko bihurtzen da, letra larriz idatzitako Haserrearen biharamunarekin hasi zitzaigun uda honetan.\nHeterosexualitateaz harago (Saiakera)\nHeterosexualitateaz besteko sexualitateen inguruko irakurketak biltzea izan da liburu honen asmoa. Obra literarioak interpretatzeko bestelako betaurrekoak jantzi dituzte egileek eta gehien landutako esparrua pertsonaia gay eta lesbianena izan da. Besteak beste, ondoko gaiak aurkituko ditu irakurleak: gay poesiaren antologia, Antzinateko Greziatik gaur egungo euskal poesiaraino; ahozko literatura, euskal eleberrigintza eta ipuingintza garaikidea begirada lesbikoarekin; eta Itxaro Bordaren “Gaiaren minean” artikulua.\nIruditan ikusi dut (Nobela)\nItsasoa hasten den tokian dago Almayer ostatua. Eta bertan hainbat gizaki bakarti, itsasoak euren galderak erantzungo dituenaren esperantzan.\nIrakurri ahala iruditan ikusi dut. Plasson jauna hondartzan dago, koadro bat margotzen. Pintzelaren trazak mihise zurian desagertzen dira lehortu orduko.\n– Zergatik ekartzen dituzu kolore horiek guztiak, gero erabiltzeko kuraiarik ez baduzu?\nKobrezko tazan pintzela busti, eta ezpainetan pausatzen dit Plassonek. Busti zapore bat nabari dut.\n– Itsasoko ura! Gizon hau itsasoarekin ari da itsasoa marrazten.\nNazien kontzentrazio-eremutik Moncloara (Autobiografia)\nIragan ekainean hil berri den Jorge Semprún –edo Federico Sánchez, klandestinitateko izenean– 1988an izendatu zuen Espainiako kultura ministro Felipe Gonzálezek. Parisko bizilekutik Madrilera berriz, 1936ko gerran utzitako hiriburura. Iraganean ziren nazien aurkako erresistentzia, Buchenwaldeko kontzentrazio eremua, PCEko buruzagitza eta klandestinitateko garaiak. PSOEko gobernu haren itzulinguruan bere bizitza eta orduko Espainiako pasarte ugari aletzen ditu tinko eta joan etorriko idazkera aberats eta erakargarrian.\n2.000 orrialdeko manga mitikoa (Komikia)\n65 euro (6 liburu).\nZientzia fikziozko komiki japoniar klasikoa da Akira. Jatorrizkoa zuri-beltzean marraztu zuen Katsuhiro Otomok duela ia 30 urte, eta bertsio berriago batzuek kolorea eman badiote ere, aurrenekoaren xarmak itzalpean uzten ditu. Gainera, koloreek ez dute aparteko ekarpenik egiten. Are gehiago, zuri-beltzeko marrazkien xehetasun batzuk galdu egiten dira, etxe-orratzez betetako paisaia apokaliptikoen kasuan bereziki.\n2030. urtean, Neo Tokio hiria Joko Olinpikoak jasotzeko prestatzen ari da, 1992an Hirugarren Mundu Gerra piztu zuen ustezko bonba atomikoaren ondorio suntsitzaileak ahaztu nahian. Mehatxu beldurgarri batek, ordea, izua ekarri du. Akira esnatzear da eta bando desberdinak borrokarako prestatzen ari dira. Zientzia fikziozko manga da Akira, baina generoari mesfidantzaz begiratzen diogunok ere, arrotzegiak egingo ez zaizkigun osagai ugari aurkituko ditugu komikian: konstituzioa nahierara egokitu nahi duen ejertzitoa, tsunamiak, gazteak irensten dituzten droga indartsuak, peregrinazioak negozio-gune bilakatu diren gotorleku erlijiosoetara, Gobernu errepresiboa, insurgentzia...\nAgian kosta egingo zaizue Akira komikia liburu-dendetan aurkitzea, baina litekeena da zuen herriko liburutegian eskuragarri izatea, baldin eta zuen herriko liburutegiak uda parte honetan ateak ixten ez baditu, noski.\nTurismo globalaren albo-kalteak (Gida-liburua)\nThe no-nonsense guide to tourism.\n“Erreserban sartzen ari naiz, oporrak behar ditut” zioen lagun batek erregaiez urri dagoen autoarena egiten. Zeinek ez du maite egunerokotasun astunarekin apurtu, hondartza eder batean erlaxatu edota exotikoa zaigun lurraldean barna galtzea? Turista izatea erraza zaigu baina gure estresaz herrialde urrun batean gabetzeak zer eragiten die hango lur zein biztanleen bizi-kalitateari? Azken bi hamarkadetako turismo masifikatua jasangarria al da? Lonely Planet gidan kontatuko ez dizkizuten erantzunak liburu txiki honetan topatuko dituzu.\nIsraelen erretratu gordina (Saiakera)\nIsraelgo gizartea aurkezten digu kazetari iruindarrak, han bizitako esperientziaren eta elkarrizketatutako juduen emaitza. Testuingurua eta analisi sakona lagun, israeldarren kontraesanez eta barne-gatazkez mintzo zaigu liburua. Propagandaren bidez biktima bihurtu den gizartea irudikatu du, gorrotoz betea, segurtasunarekin obsesionatua eta erlijio ultraortodoxoaren eraginpean; kolonizazioan oinarritutako ekonomiak bultzatuta, bakea baino gehiago gerra mantentzea komeni zaion Estatua. Errealitate beldurgarria, tragediaren dimentsioa ulertzeko lagungarri.\nHausnarketarako liburu ezberdin bat (Saiakera)\nEuskaldunok gure etxean bertan moro izan gara, eta oraindik ere askorentzat bagara. Historian, baina, zertan islatu izan da hori? Egin al dugu gogoetarik gaiaren inguruan? Amazig edo bereber herriaren historia harilkatuz, Afrika iparraldean bidaiatzera gonbidatuko du irakurlea Joseba Sarrionandiak, nolabait, Euskal Herriari buruz hitz gutxirekin asko esateko.\nEzohiko liburua da hau. Bere 712 orriek –200 argazki eta 1.387 ohar– irakurlea izu lezaketen arren, erraz irakurtzen den saiakera da. Baina izen bat, ohar bat, argazki bat, aipu bat... ematen dituen ehunka erreferentziak bide berriei ekiteko gonbidapenak dira. Kapituluetan tartekatuta dauden pertsona ezberdinen biografiek kolorea ematen diote lanari, eta askotan lotura zuzenik ez badute ere, orokorrean deskribatzen ari den argazkia osatzen laguntzen dute testuok. Izan Pedro H. Sarrionandia frantziskanoaren bizitza, Primo de Rivera diktadorearena, Abd el-Krim buruzagi arrifiarena edo Felix Urtubi bere hegazkina etsaiaren gainera bota zuen aretxabaletarrarena.\nLiburuaren amaieran euskaldunok bere ustez herri gisa eman beharreko pausoez mintzo da eta liburua eraikuntza nazional horretarako ekarpen gisa besterik ez daiteke uler. Dudarik gabe, Euskal Herriaz, botereaz, askatasunaz, terrorismoaz, hizkuntza txiki eta handien arteko ezberdintasunez, eta hauen hiztunen jarrera ezberdinez gogoeta egiteko liburu ederra.


Argitaratua: 2020-05-11 11:13\nDebabarreneko Mankomunitateak zabor poltsa konpostagarrien banaketarako puntu berriak ezarri zituen Koronabirusak eragindako Alarma Egoeraren aurrean. Gaurtik aurrera lehenago finkatutako tokietan eskuratu daitezke poltsak berriro ere.\nArgitaratua: 2020-05-09 15:21\nHego Euskal Herriko lau probintziak konfinamendua arintzeko lehenengo fasera pasatuko dira astelehenean, eta hainbat jarduera egin ahal izango dira, besteak beste, hurbilekoak ikustea, hiletetara edo beilatokietara joatea, hitzordurik gabe erosketak egitea edo terraza batean esertzea.\nArgitaratua: 2020-05-09 13:14\nEuskadiko Udalen Elkarteak, Eudelek, 300.000 maskara banatu ditu 252 udaletan, itxialdia arintzen laguntzeko. Populazioaren arabera egin dute banaketa eta Elgoibarri dagozkion 2.000 maskarak zerbitzu eta merkataritzako dendetan banatzea erabaki du Udalak.\nBatxilergoko bigarren mailako ikasleak eta Lanbide Heziketako asko hilaren 18an itzuliko dira eskolara\nArgitaratua: 2020-05-07 16:36\nOsasun-egoerak aukera ematen badu, Batxilergoko 2. mailako, Goi Mailako Lanbide Heziketako 1. eta 2. mailetako eta Erdi Mailako Lanbide Heziketako 2. mailako ikasleak maiatzaren 18an itzuliko dira eskolara.\nArgitaratua: 2020-05-07 14:03\nMartitzen gauean sartu ziren lapurrak Kalebarren plazan dagoen Gabi jatetxean.\nArgitaratua: 2020-05-06 14:32\nAzkeneko aldian egin zuten moduan, oraingoan ere Olaizaga kiroldegian egingo ditu odol ateratzeak Elgoibarko Odol Emaileen Elkarteak.\nNahaste Borraste bertan behera lagatzea erabaki du Kimetzek


Fruitu lehorrak antzinatasunetik kontsumitzen dira eta, egoskariekin, zerealekin eta oliba-olioarekin batera, Mediterraneoko Dietaren oinarrizko zutabeak dira.\nGeroz eta azterlan gehiagok frogatzen du fruitu lehorrek osasunerako onura ugari dituztela, neurriz hartzen badira, baina oraindik “asko gizentzen dutela” uste da. Horregatik, pertsona askok ohiko elikadurarik deuseztatzen du.\nMultzo bezala, fruitu lehorrek kaloria ugari eskaintzen dute, elikagai nagusia koipea delako. Dena den, horiek bihotzerako osasuntsuak dira.\nGainera, landare-jatorriko proteinak eta zuntz dietetikoak eskuratzen ditu eta bakoitzak bitamina, mineral eta fitoelikagai desberdinen konbinazioa.\n- Koipeak: fruitu lehor batzuetan nutrizio-konposizioaren %80a izan arren, monoasegabeak eta, batez ere, poliasegabeak direla azpimarratu behar da. Ikerketek odolean LDL kolesterolaren (“txarra”) eta lipidoen mailak murrizten laguntzen dutela frogatu dute. Horregatik, onura kardiobaskularrak ematen zaizkie eta odolean kolesterol-maila altua duten pertsonei gomendatzen zaizkie.\n- A eta E bitamina lipodisolbagarriak: A bitamina immunitate-sistemarako eta gauean ikusteko oinarrizkoa da. Gainera, larruazala eta mukosak osasuntsuak mantentzen laguntzen du. E bitaminari dagokionez, koipeak oxidatzea saihesten du eta gure dietako antioxidatzailerik garrantzitsuenetarikoa da.\n- Azido folikoa: haurdunaldian bitamina hau nahitaezkoa da, fetuaren malformazioak saihesten baititu. Maila kardiobaskularrean, homozisteina, gaixotasun koronariorako arrisku-faktoretzat jotzen den aminoazidoa, ez da eratzen.\n- Magnesioa: hezur eta muskuluetarako oinarrizko minerala, presio arteriala kontrolatzen laguntzen duena.\nKantitatea, onurak lortzeko funtsezkoa\nFruitu lehorrak oso elikagai energetikoak direnez, kontsumoa mugatu behar dugu, pisua ez hartzeko, baina ez diegu uko egin behar, osasun kardiobaskularrerako onura frogatu asko baitituzte, baita hanturaren kontrako efektuak ere. Are gehiago, azterlan batzuen arabera, emakumezkoetan kolon-minbizia prebenitzen lagun dezake.\nIldo horri jarraiki, gutxi gorabehera 100 gramo intxaur, hur edo almendrak (azalik gabe) 600 kcal inguru eskaintzen ditu, beraz, elikagai-multzo honen kantitatea kontrolatzea oso garrantzitsua da. Gomendioei jarraituz, fruitu lehorren “eskukada txiki bat” kontsumitu behar da astean 3-7tan, hau da, gehienez egunean 30 gramo.\nNoiz eta nola hartu fruitu lehorrak?\nGomendatutako anoa kontuan hartuta, gosegarri, askari edo postre bezala oso aukera ona da. Bakarrik jateaz gain, plater batzuei erants dakizkieke: barazkiei (ziazerbak pinaziekin), zerealei (couscousak fruitu lehorrak ditu), haragiei (azpizuna almendra-saltsarekin). Halaber, entsalada eta jogurtetan gehi daitezke.\nBetiere gordinak eta azalarekin kontsumitzea gomendatzen da, bitamina, mineral eta substantzia antioxidatzaile asko baititu. Fruitu lehor frijitu eta gaziak ez dira gehiegiz jan behar, kaloriak nabarmenki gehitzen baitira eta sodio asko eskuratzen baitute.\nPisua irabaztea ezin diogu elikagai bakarrari esleitu, gure dietaren multzoari baizik. Horregatik, fruitu lehorrak oso elikagai gomendagarriak dira elikadura anitz eta orekatuaren barruan, betiere eguneko “eskukada txikia” errespetatzen badugu. Gomendioa hain osasuntsuak ez diren beste elikagai batzuen ordez erabiltzea da eta ez bakarrik gure dietari erantsita.


I+G+b - Garita Automotive\nGarita Automotiverentzat funtsezkoa da enpresa agertoki berrietan proiektatzea eta bestelako negozio-ereduak bilatzea. Horregatik, teknologia eta digitalizazioa zeharo garrantzitsuak dira guretzat. Goi-mailako prestakuntza duten langileek diziplina anitzetan egiten duten lana baliatuta, berrikuntza bultzatzen dugu, gure ahaleginak merkatua eta gizartearen eskakizunak asebetetzera bideratuz.\nGaur egun Garita Automotiveren fokua Europar Batasunak eskatzen dituen berrikuntzak egitea da, ibilgailuen emisio kutsagarriak murrizteari buruzko zuzentarauak betetzeko. Ildo horretan, automobilgintza sektorearen lehentasuna da ibilgailuen guztizko pisua arintzea, erregai-kontsumoa eta emisio kutsagarriak murrizteko. Hori dela eta, osagaiak arintzea automobilgintza-industriaren erronka handia bilakatu da.\nOEMk adierazten dutenez, hauxe da ibilgailuen pisua murrizteko gakoa: pieza egokirako material egokia erabiltzea, ibilgailuaren leku aproposean. Erronka honekin bat, Garita Automotiven Ikerkuntza eta Garapeneko jarduerak garatzen ditugu arindutako materialekin egindako osagarriak fabrikatzeko; erresistentzia altuko 3. belaunaldiko aluminioa eta altzairua.\nHalaber, goi-mailako langileak eta berrikuntza-prozesuak burutzeko instalazio produktibo egokiak izateaz gain, aldizka IK4 Azterlan eta Tecnalia zentro teknologikoekin lankidetzan aritzen gara eta era aktiboan parte hartzen dugu Innobasquen eta AIC-Automotive Intelligence Ceter-en, Euskadiko Automobilgintzaren ACICAE Clusterreko kide gisa.


Txorierriko Mankomunitatea - EISE: Gizarte eta Hezkuntzan esku hartzeko taldea\nEISE: Gizarte eta Hezkuntzan esku hartzeko taldea\nGizartean eta Hezkuntzan Parte Hartzeko Taldea (EISE) Txorierriko Mankomunitatearen Oinarrizko Gizarte Zerbitzuaren baliabide bat da, eta bere helburua da ume, gazte eta familia arloan ongizatea garatzea prebentzio eta arreta jardueren bidez.\nAdingabeak arrisku-egoera arinean edo moderatuan dauden familiekin lan egiten du taldeak, adingabeak familian eta gizartean garapen normala eduki dezan.\nNortzuk dira erabiltzaileak?\nProgramaren erabiltzaileak familiak eta 0 eta 18 urte bitarteko pertsonak dira, honelako gaietan arazoak dituztenak eta esku-hartze baten bidez konpondu ahal badira: eguneroko trebetasunekin lotutako zailtasunak, gatazkak konpontzea, erabakiak hartzea, gurasoen eta seme-alaben arteko komunikazioa...\nZerbitzuaren beharrizana Oinarrizko Gizarte Zerbitzuan edo bestelako baliabideetan (eskolak, osasun-zentroak…) zuzen-zuzenean aurkeztu behar da. Zentro horietatik eskaria Oinarrizko Gizarte Zerbitzuetara bideratzen da.\nTxorierriko Mankomunitatea osatzen duten udalerrietako Oinarrizko Gizarte Zerbitzuetako bulegoetan.\nGizarte Zerbitzuen kontaktua


Espainiako azpi-kontratazio industrialeko sektoreko enpresetatik erdiak baino gehiagok ez du erabiltzen kudeaketako sistema integralik - SPRI\nEspainiako azpi-kontratazio industrialeko sektoreko enpresetatik erdiak baino gehiagok ez du erabiltzen kudeaketako sistema integralik\nSubcon enpresak azterketa bat egin du jakiteko, besteak beste, Espainiako azpi-kontratazio industrialaren sektoreko enpresek nolako prestakuntza maila duten digitalizazioari -4.0 Industriako oinarrietako bati- aurre egiteko.\nInkestatutako enpresen %57,3k adierazi dute oraindik ez dutela erabiltzen ERPrik, esan nahi baita, konpainiaren kudeaketa integralerako sistema informatiko bat, eta digitalizazio integraleko prozesu bati ekiteko enpresak eman behar izan duen lehen urratsa.\n20 langile baino gutxiago dituzten enpresetan datuak are baxuagoak dira, ERP bat gabe lan egiten dutenen kopurua %73,3rainokoa baita.\nAzterketan parte hartu dute azpi-kontratazio industrialaren sektoreko 103 enpresak –27 EAEkoak–, gehienak mekanizatuan eta txaparen prozesaketan lan egiten dutenak. Sektoreka, txapa prozesatuaren sektoreko datuak (laser bidezko ebaketa, tolesketa, puntzonaketa, e.a.) hobeak dira mekanizatu sektorekoak baino (fresaketa, torneaketa, zulaketa, e.a.): ERPen erabilera %2,75 handiagoa da txapa prozesaketaren sektoreko enpresetan.\nAzterlanak ondorioztatu du azpi-kontratazio industrialaren sektoreko Espainiako enpresen erdia baino gehiago ez dagoela prest digitalizazio integraleko prozesu bati ekiteko.\nSubcon azpi-kontratazio industrialeko onlineko plataforma bat da, industria sektoreko enpresei zuzendua eta konponbideak eskaintzen dizkiena industria sektoreko erosle teknikoei –hornitzaile berriak bilatzeko nahiz eskaintzak kudeatzeko- eta hornitzaileei –bezero berriak aurkitzeko eta aurrekontuak eskatzeko.\nKonpainia suitzar hori Jundizeko industrialdean (Arabako Industrialdea) kokatu zen 2016ko otsailean, SPRI Taldeak atzerriko inbertsioak erakartzeko martxan jarria daukan Invest in the Basque Country ekimenaren eskutik.


‘Mater’, koloretsu, indarkeria sexistaren kontra\nUrr 22, 2018\tNork:\tolatz mitxelena\t-\nItsasoko saregileak batetik, eta lehorreko ehuleak bestetik, ezagutzak elkar trukatuz aritu ziren atzo goizean Mater itsasontzian. Helburua: indarkeria sexistaren kontrako sareak ehuntzea. Itsas Gelak eta Astigarragako Harituz elkarteak antolatu dute tailerra elkarlanean, Ondarearen Europako Jardunaldien barruan.\nTailerra Matazak indarkeria sexistaren aurka proiektuaren barrukoa da, eta ekimen sinboliko eta solidarioa da; mataza bat hildako emakume bakoitzeko.\nProiektuaren mezua gizarteratzen laguntzeko dokumental bat grabatzen ari dira, ‘Hariak’ izenburukoa, Eneko Olasagastiren zuzendaritzapean. Crowfunding Goteo plataformaren bidez lagundu daiteke proiektua.\nItsas Gela, hamabost urte Pasaiako itsas ...\nNork: olatz mitxelena - Aza 6, 2018


Irujo kanporatuta, Barriola handia hemen da berriro - GARA\nPilota Buruz buruko txapelketa\nIrujo kanporatuta, Barriola handia hemen da berriro\nTxapeldunak sakez min egin zion arren, Leitzakoa indartsuena izan zen txapelketako partida ederrenean\nMARTINEZ DE IRUJO 20\nAritz SORZABAL | GASTEIZ\nAbel Barriolak Juan Martinez de Irujo txapelduna kanporatu eta duela bost urte lortutako garaipena errepikatzeko prest dagoela frogatu zuen atzo. Gasteizko Ogetan jokatutako partida bikaina izan zen, tanto eta defentsa harrigarriez beteta.\nAzkenean, Leitzakoa Iberokoa baino gehiago izan zen. Izan ere, egungo txapeldunaren tanto gehienak sakez edo lehen jokaldiaz baliatuta etorri baziren ere, Barriolak baliabide gehiago erakutsi zituen. Eskubikada indartsuen bitartez, urdinak piloteoa ia beti menderatu zuen. Era berean, txapelketan bete-betean sartuta egoteak ematen duen zorroztasuna bere alde izan zuen, Irujok ez bezala.\nGorriak hamaika pilota galdu zituen guztira, horietako sei alboko marratik kanpo bidali eta gero. Barriolak, berriz, frontoiari neurria hartuta zion, final laurdenetara iristeko hiru partida jokatu izanagatik.\nHain zuzen ere, Irujoren azken-aurreko hutsak partida erabaki zuen. Iberokoak pilota erraz bat txapa behera eraman zuen 20-19 irabazten zihoanean. Barriola menderatuta zuela zirudien, sakea bere alde zuelako. Baina ez zen hala izan, 0-3ko partzial baten bitartez, 20-22koa jarri baitzuen Leitzakoak. Sakez lortutako hirugarren tantoari esker igo zuen azken tantoa.\nAtzean tanto bikainak geratu ziren, 4-7koa kasu. Barriolak buruz gain pasatu zion Irujori. Edo 10-9koa -Irujo aurretik lehen aldiz jarri zenean-, txapeldunak zabalera bidalitako gantxo zoragarri baten ondoren.\nFaboritoaren momentu onenak ziren, 5-0 partzial baten bitartez, 12-9 jarri baitzen. Barriolak bere aldeko beste partzial batekin erantzun eta 14-15koa jarri zuen. Arratsaldeko tantorik ikusgarriena izan zen: Irujok Barriolaren bi paretei oso ondo erantzun bazien ere, Leitzakoa lurrera bota eta dejada eder bat bidali zuen txokora.\nBarriolak garaipena lortu zuen azkenean. Behin norgehiagoka bukatuta, partida erdian hankan izandako zaintiratuari garrantzia kendu zion eta oso pozik agertu zen txapelduna kanporatzeagatik. Irujo, aldiz, ez zegoen batere konforme agertu bere jokoarekin. «Huts asko egin ditut, opari gehiegi» esan zuen.


Gelaxken eta zutabeen zabalera eta errenkaden altuera alda ditzakezu.\nErrenkadak eta zutabeak uniformeki banatu daitezke Taula barrako Optimizatu tamaina tresna-barrako ikonoak erabilita.\nZutabe eta gelaxken zabalera aldatzea\nZutabe baten zabalera aldatzeko\nJarri saguaren erakuslea zutabea banatzen duen marraren gainean erakuslea ikono bereizlea bihurtu arte, eta orduan, arrastatu marra beste kokaleku batera.\nJarri saguaren erakuslea erregelan zutabea banatzen duen marraren gainean erakuslea ikono bereizlea bihurtu arte, eta orduan, arrastatu marra beste kokaleku batera.\nKokatu kurtsorea zutabeko gelaxka batean, mantendu ⌥ Alt tekla, eta sakatu ezker edo eskuin gezi-tekla.\nOrriaren ezkerreko ertza eta taularen ertzaren arteko tartea handitzeko, mantendu ⌥ Alt+Shift, eta sakatu eskuinerako gezi-tekla.\nGezi-teklek portaera zehaztu daiteke LibreOffice - HobespenakTresnak - Aukerak - LibreOffice Writer - Taula atalean, nahi diren aukerak Teklatuaren maneiua arean hautatuta.\nGelaxka baten zabalera aldatzeko\nMantendu ⌥+⌘Alt+Ctrl, eta sakatu ezker edo eskuin gezi-tekla\nErrenkaden altuera aldatzea\nErrenkada baten altuera aldatzeko, kokatu kurtsorea errenkadako gelaxka batean, mantendu ⌥ Alt tekla, eta sakatu gorako edo beherako gezi-tekla.\nTaula osoaren tamaina aldatzea\nTaulen zabalera eta altuera aldatzeko, egin ekintza hauetako bat:\nEgin klik taularen barruan. Erregeletan, arrastatu area zuriaren eta grisaren arteko ertza taulari tamaina aldatzeko.\nEgin klik taularen barruan. Aukeratu Taula - Propietateak elkarrizketa-koadroa irekitzeko, eta ezarri zenbakien propietateak.\nTestua taularen alboetara egokitzeko, eta bi taula elkarren alboan kokatzeko, taulok marko baten barruan txertatu behar dira. Egin klik taularen barruan, sakatu ⌘Ctrl+A bi aldiz taula osoa hautatzeko, eta ondoren aukeratu Txertatu - Markoa.\nHTML orrietako taulek ez dute eskaintzen OpenDocument formatuko taulak bezainbeste propietate eta komando.\nTitle is: Testu-tauletako errenkada eta zutabeei tamaina aldatzea


uztaila, 2014 | Eingo al deu?\nHileko artxiboak: uztaila 2014\nEgunean zenbat aldiz pentsatzen dugu sexuan?\nGizonezkoek, egunean, sexuan 7.200 aldiz pentsatzen dutela zioen albiste faltsua zabaldu zen Internet bidez duela urte batzuk. Horrekin lotuta, hainbat zientzialarik ikerketak egin dituzte, benetako maiztasuna zein den argitzeko.\n2011n adibidez, Ohioko Unibertsitateko ikertzaile talde batek aztertu eta Journal of Sex Researchek argitaratu zuenez, gizonezkoek egunean 19 aldiz pentsatzen dute sexuan; emakumeek, aldiz, 10 bider.\nGuztira, 18 eta 25 urte bitarteko 283 pertsonek parte hartu zuten ikerketan. Horretarako, hiru botoi (sexua, jatekoa eta lo egitea) zituen zenbatzaile bat erabili zuten, eta emaitza garbia izan zen: gizonezkoek gehiagotan pentsatzen duten sexuan emakumezkoen baino, baina baita jatean edota lo egitean ere.\nDena den, adituek diote zaila dela neurketa egitea, batez ere, sexuan zenbatero pentsatzen dugun neurtzen duen aparailu bat aurrean dugula jakinda, kopurua nabarmen alda daitekeelako.\nBeste ikerketa bat\nOhiko ikertzaileak ez dira afera honetan interesa jarri duten bakarrak. 2012an Wilhelm Hoffman psikologoak eta Booth School of Businesseko haren lankideek, teléfono mugikorretarako aplikazio bat erabilita aztertu zuten zenbatero pentsatzen duten mutilek sexuan. Aplikazio honek, eguneko edozein unetan, burutik pasatutako azken pentsamenduei buruz galdetzen zien erabiltzaileei. Kasu honetan, lo egitea, lagunekin ateratzea, aisialdia edota kafe bat hartzea pentsamendu askoz ohikoagoak direla ondorioztatu zuten ikertzaileek. Izan ere, sexua egun amaierarako gordetzen zuten gogoeta baino ez zen, eta hala ere, parte hartzaile askoren artean, gauetan normalagoa zen lo egitean pentsatzea.\nHortaz, zein ikerketa hartu beharko genuke kontutan? Egia esan, oso zaila da ikerketa hau egitea, kontu batean ala bestean pentsatzera baldintzatuta gauden bitartean. Horrenbestez, ezinezkoa da sexuan gehien pentsatzen dutenak nortzuk diren ezagutzea.\nKategoria Bitxikeriak, Eguneko informazioa, etiketak harremanak, SEXUA ZENBATERO, 15 uztaila, 2014 egilea erotikus.\nSexua ona da futbolarientzat\nMunduko Futbol Txapelketa hasi aurretik, sexuak kirolariengan eragina izan dezakeen ala ez aztertu genuen, eta aste batzuk geroago, erantzuna inoiz baino argiago dugula esan dezakegu.\n“Mundialak” argi utzi du sexua ona dela futbol-jokalarientzat. Izan ere, final laurdenetara iritsi ziren zortzi taldeek baimenduta zeukaten, txapelketak irauten duen bitartean, sexu-harremanak edukitzea. Aitzitik, sexua debekatuta zuten talde denak, kalean daude dagoeneko.\nHorrekin lotura, norgehiagoka jokatu baino bi ordu lehenago sexua izateak ez duela inolako eraginik erakusten duten hainbat ikerketa daude.\nSexua debekatu zuten selekzioak\nBosniako, Txileko eta Mexikoko entrenatzaileek adibidez, ez zieten jokalariei sexua praktikatzeko baimenik eman. Alemaniak eta Holandak, aldiz, aisialdirako denbora eskaini diete futbolariei, neska-lagunekin zein emazteekin egoteko aukera emanez. Brasileko jokalariek ere sexu harremanak izan ditzakete jai egunetan.\nKategoria Bitxikeriak, Eguneko informazioa 7 uztaila, 2014 egilea erotikus.